open-index/open-wikipedia-markdown huggingface dataset:
హర్మన్‌ప్రీత్ కౌర్

**హర్మన్‌ప్రీత్‌ కౌర్‌** భారత మహిళ క్రికెట్ జట్టుకు చెందిన అంతర్జాతీయ క్రికెట్ క్రీడాకారిణి. ఆమె 2009 మార్చి 7న పాకిస్తాన్ తో జరిగినతో జరిగిన వన్డే మ్యాచ్‌ ద్వారా అంతర్జాతీయ క్రికెట్ లోకి అడుగు పెట్టింది. ఆమె 2017 సంవత్సరానికి గాను 2017 ఆగస్టు 29న రాష్ట్రపతి రామ్‌నాథ్ కోవింద్ చేతులమీదుగా అర్జున అవార్డు అందుకుంది. హర్మన్‌ప్రీత్‌ కౌర్‌ ఐసీసీ మహిళా వన్డే కప్‌ - 2022లో పాల్గొన్న భారత మహిళా ప్రపంచ కప్‌ జట్టుకు వైస్ కెప్టెన్ గా ఎంపికైంది. అంతర్జాతీయ క్రికెట్‌కు మిథాలి రాజ్ 2022 జూన్ 8న రిటైర్మెంట్ ప్రకటించడంతో బీసీసీఐ హర్మన్‌ప్రీత్‌ కౌర్‌ను టీమిండియా మహిళా కెప్టెన్‌గా నియమించింది. 

ఆమె 2025లో భారత్ లో ఆస్ట్రేలియాతో జరిగిన వన్డే సిరీస్‌కు భారత్ కెప్టెన్‌గా ప్రాతినిధ్యం వహించి మహిళల వన్డే ప్రపంచకప్  విజేతగా నిలవడంలో కీలకపాత్ర పోషించింది. ఆమె దాదాపు 43 ఏళ్ల భారత అభిమానుల కలను ఆమె సారథ్యంలోని భారతజట్టు సాకారం చేసింది. 

## క్రీడా జీవితం
హర్మన్‌ప్రీత్‌ కౌర్‌ 1989 మార్చి 8న పంజాబ్‌లోని మోగాలో జన్మించింది. ఆమె తండ్రి హర్మిందర్ సింగ్ భుల్లర్ క్రికెట్ ఆడేవాడు, అలా తన తండ్రి క్రికెట్ ఆడడం చూసి తాను కూడా ఆమె అబ్బాయిలతో కలిసి క్రికెట్ ఆడడం ప్రారంభించింది. హర్మన్‌ప్రీత్‌ క్రికెట్ ఆడడం, భారీ షాట్ల కొట్టడం చూసిన ఆమె తండ్రి స్థానిక పాఠశాలలో కోచ్ కమల్‌దీప్ సింగ్ సోధీ వద్ద చేర్పించి కోచింగ్‌ ఇప్పించాడు.

హర్మన్‌ప్రీత్‌ కౌర్‌ తరువాత పంజాబ్, రైల్వే క్రికెట్ జట్టు తరఫున ఆడిన తర్వాత 2009లో 19 ఏళ్ల వయసులో పాకిస్తాన్‌తో జరిగిన వన్డే మ్యాచ్‌లో అంతర్జాతీయ క్రికెట్‌లోకి అడుగుపెట్టింది. హర్మన్‌కు 2016లో టీ-20 టీమ్‌ కెప్టెన్సీ బాధ్యతలు, 2018లో ఐసీసీ టీ-20 కెప్టెన్‌గా బీసీసీఐ ఎంపిక చేసింది.

## అంతర్జాతీయ సెంచరీలు
### వన్డే సెంచరీస్

### ట్వంటీ20 సెంచరీస్

## గౌరవాలు

### భారతదేశం

* మహిళల క్రికెట్ ప్రపంచ కప్ : 2025 
* మహిళల ట్వంటీ20 ఆసియా కప్ : 2012 , 2016, 2022 
* ఆసియా క్రీడలు : బంగారు పతకం ( 2022 ) 
* కామన్వెల్త్ క్రీడలు : రజత పతకం ( 2022 ) 

### సూపర్నోవాలు

* మహిళల టీ20 ఛాలెంజ్ : 2018 ,  2019 ,  2022 

### ముంబై ఇండియన్స్

* మహిళల ప్రీమియర్ లీగ్ : 2023 ,  2025 

### వ్యక్తిగత

* అర్జున అవార్డు : 2017 
* మహిళల బిగ్ బాష్ లీగ్ ప్లేయర్ ఆఫ్ ది టోర్నమెంట్: 2021–22 
* *విజ్డెన్* క్రికెటర్ ఆఫ్ ది ఇయర్ : 2023
* సమయం 100 తదుపరి : 2023 
* BBC 100 మంది మహిళలు : 2023 

## మూలాలు

వర్గం:భారతీయ క్రీడాకారులు
వర్గం:భారతీయ మహిళా క్రికెట్ క్రీడాకారులు
దీర్ఘేశ్వరి మందిర్

**దీర్ఘేశ్వరి మందిర్** (అస్సామీ: দীৰ্ঘেশ্বৰী দেৱালয়) అస్సాంలోని గౌహతిలో బ్రహ్మపుత్ర నది ఉత్తర ఒడ్డున ఉన్న హిందూ దేవాలయం. ఈ ఇటుక ఆలయాన్ని అహోం రాజు స్వర్గదేవ్ శివ సింహ నిర్మించాడు, ఈ ఆలయం ప్రసిద్ధ శక్తి పీఠాల్లో ఒకటిగా పరిగణించబడుతుంది. వార్షిక దుర్గా పూజ వేడుకలు ఈ దేవాలయం ప్రధాన ఆకర్షణ, దీనికి సుదూర ప్రాంతాల నుండి భక్తులు హాజరవుతారు.
## పురాణాలు
పురాతన కాలం నుండి, అస్సాంలో దీర్ఘేశ్వరి ఒక ప్రముఖ ఆరాధన ప్రదేశం. శివుని మొదటి భార్య సతీదేవి మరణించినప్పుడు, శివుడు తన దుఃఖంతో ఆమె మృతదేహాన్ని మోస్తూ ప్రపంచాన్ని చుట్టివచ్చాడని చెబుతారు. ఆ సమయంలో సతీ దేవి శరీర భాగాలు పడిన ప్రదేశాలన్నీ శక్తి పీఠాలుగా వెలిశాయి, అందులో ఇదీ ఒకటి.

హిందూ సంప్రదాయం ప్రకారం అమరులలో ఒకరైన మార్కండేయ మహర్షి ఈ ప్రదేశాన్ని సందర్శించి దుర్గాదేవి కోసం భారీ తపస్సు చేశాడని కూడా చెబుతారు. చివరికి దేవి అతని ముందు ప్రత్యక్షమై వరం ఇస్తుంది. ఆ విధంగా దీర్ఘేశ్వరి దుర్గా దేవి ముఖ్యమైన ఆరాధన ప్రదేశంగా మారింది.

## చరిత్ర
ప్రస్తుతం ఉన్న దీర్ఘేశ్వరి ఆలయాన్ని అహోం రాజు స్వర్గదేయో శివ సింహ పాలన 1714 CE-1744 CE, గౌహతి, దిగువ అస్సాం అహోం వైస్రాయ్ తరుణ్ దువారా బర్ఫుకాన్ పర్యవేక్షణలో నిర్మించబడింది.  కొండ పైభాగంలో గట్టి రాళ్లతో నిండిన ఇటుకలతో ఆలయం నిర్మించబడింది. గర్భ-గృహ లేదా దుర్గా దేవి విగ్రహం ఉన్న ఆలయం లోపలి గది భూగర్భంలో, ఒక చిన్న గుహలో ఉంది.

దేవాలయం పేరుతో భూములు మంజూరు చేసి ఆలయ నిత్య కార్యక్రమాల నిర్వహణకు అర్చకులను నియమించారు. ఆలయ వెనుక ద్వారం వద్ద ఒక శిలా శాసనం ఉంది, అందులో అహోం రాజు స్వర్గదేయో సిబా సింఘా, అహోం వైస్రాయ్ తరుణ్ దువారా బర్ఫుకాన్ పేర్లు ఉన్నాయి, ఆలయ నిర్మాణానికి, దీర్ఘేశ్వరి పేరు మీద భూములను మంజూరు చేయడానికి రాజు ఆజ్ఞను జారీ చేసాడు. 1756 CEలో అహోం రాజు స్వర్గదేవ్ రాజేశ్వర్ సింఘా రాచరిక పర్యటన సందర్భంగా, రాజు ఆలయాన్ని సందర్శించాడు,5 ఆలయ సరైన నిర్వహణ కోసం మరిన్ని భూములు, మనుషులను మంజూరు చేశాడు.  రాజు ఒక వెండి జాపి లేదా టోపీని కూడా సమర్పించాడు, దీనిని ఇప్పటికీ ఆలయంలోని దుర్గా దేవి ప్రధాన విగ్రహాన్ని అలంకరించడానికి ఉపయోగిస్తున్నారు.
## ప్రస్తుతం ఉన్న దీర్ఘేశ్వరి మందిరం
ప్రతి సంవత్సరం జంతుబలి, దుర్గాపూజ వేడుకలను చూసేందుకు సుదూర ప్రాంతాల నుండి ప్రజలు దీర్ఘేశ్వరి ఆలయాన్ని సందర్శిస్తారు.  యాత్రికులు, ఇతర వ్యక్తుల సంఖ్య పెరుగుతున్నందున, ఆలయ సమ్మేళనం విస్తరించబడింది, దీని కారణంగా అహోం పాలనలో నిర్మించిన ఇటుక గోడకు మరమ్మతులు చేశారు.
## ప్రత్యేకత
దీర్ఘేశ్వరి మందిర్‌ను ఆర్కియాలజికల్ సర్వే ఆఫ్ ఇండియా (ASI) ఒక ముఖ్యమైన చారిత్రక ప్రదేశంగా గుర్తించింది, తదనుగుణంగా దాని నిర్మాణాన్ని పరిరక్షించడానికి చర్యలు తీసుకుంటారు. స్థానిక ప్రజలు దీనిని కామాఖ్య ఆలయం తర్వాత రెండవ అత్యంత పవిత్రమైన ప్రదేశంగా భావిస్తారు. కామాఖ్యలో ప్రార్థన చేసిన తర్వాత కూడా, దుర్గ దేవి పూర్తి అనుగ్రహం పొందడానికి, దీర్ఘేశ్వరి ఆలయాన్ని సందర్శించడం అవసరం అని నమ్ముతారు. గౌహతి, చుట్టుపక్కల ఉన్న పర్యాటకులు, చారిత్రక స్మారక చిహ్నాల ఆరాధకులకు దీర్ఘేశ్వరి దేవాలయం ఒక ముఖ్యమైన ప్రదేశంగా పరిగణించబడుతుంది.
## మూలాలు
* Bhuyan Dr. S.K. Swargadeo Rajeswar Singha first edition 1975 Publication Board of Assam Guwahati
* Barbaruah Hiteswar Ahomar-Din or A History of Assam under the Ahoms first edition 1981 Publication  Board of Assam Guwahati
## గమనికలు


వర్గం:దేవాలయాలు
వర్గం:అస్సాం లోని హిందూ దేవాలయాలు
అరిబండి వేణుప్రసాద్

**అరిబండి వేణుప్రసాద్** 1991 బ్యాచ్‌కు చెందిన ఐఏఎస్‌ అధికారి. ఆయన ప్రస్తుతం పంజాబ్ ముఖ్యమంత్రి భగవంత్ మాన్ ముఖ్యకారదర్శిగా బాధ్యతలు నిర్వహిస్తున్నాడు.
## జననం, విద్యాభాస్యం
అరిబండి వేణుప్రసాద్ తెలంగాణ రాష్ట్రం, సూర్యాపేట జిల్లా, నేరేడుచర్ల మండలం, పెంచికలదిన్నె గ్రామంలో అరిబండి రంగయ్య, మంగమ్మ దంపతులకు జన్మించాడు. ఆయన ప్రాథమిక విద్య మునగాలలో పూర్తి చేసి పదో తరగతి వరకు ఖమ్మంలో చదివాడు. వేణుప్రసాద్ నాగార్జునసాగర్‌ గురుకుల జూనియర్ కళాశాలలో ఇంటర్మీడియట్, బాపట్లలో వ్యవసాయ కళాశాలలో ఎజిబీఎస్సీ పూర్తి చేసి, హైదరాబాద్ రాజేంద్రనగర్‌ వ్యవసాయ విశ్వవిద్యాలయంలో అగ్రికల్చర్‌ ఎంఎస్సీ పూర్తి చేశాడు.

## వృత్తి జీవితం
వేణు ప్రసాద్ 1991లో సివిల్స్ రాసి ఐఏఎస్‌గా ఎంపికై పంజాబ్‌ క్యాడర్‌లో నియమితుడయ్యాడు. ఆయన  ఫరీద్‌కోట్‌, జలంధర్‌ జిల్లాల కలెక్టర్‌గా, పవర్‌కామ్ ఛైర్మన్, మేనేజింగ్ డైరెక్టర్‌గా ఆ తరువాత రాష్ట్రంలో వివిధ హోదాలలో పనిచేసి ఎక్సైజ్, పన్నుల శాఖ అదనపు ప్రధాన కార్యదర్శిగా అదనపు బాధ్యతలు & పంజాబ్ రాష్ట్ర విద్యుత్ సంస్థ సీఎండీగా విధులు నిర్వహిస్తున్న సమయంలో 2022లో ఆప్ ప్రభుత్వంలో పంజాబ్ ముఖ్యమంత్రి భగవంత్ మాన్‌ కు ముఖ్య కార్యదర్శిగా నియమితుడయ్యాడు.

## మూలాలు

వర్గం:1964 జననాలు
వర్గం:ఐ.ఏ.ఎస్.ఆఫీసర్లు
ఎం. నిర్మలా ప్రభావతి

**ఎం. నిర్మలా ప్రభావతి**, తెలంగాణ రాష్ట్రానికి చెందిన వైద్యురాలు. హైదరాబాద్‌ జిల్లా అడిషనల్‌ డీఎంహెచ్‌ఓ డాక్టర్‌ బాధ్యతలు నిర్వర్తిస్తున్న నిర్మల, 2022లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.

## జీవిత విశేషాలు
నిర్మల, కర్నూలు వైద్య కళాశాలలో వైద్యవిద్యను చదువుకుంది.

## వైద్యరంగం
హైదరాబాద్‌ జిల్లా అడిషనల్‌ డీఎంహెచ్‌ఓగా పనిచేస్తున్న నిర్మల కారోనా మహమ్మారి విజృంభించిన రెండెళ్ళకాలంలో ప్రజలతో ఉండి వైరస్‌ బాధితులకు భరోసానిచ్చింది. కరోనా సమయంలో అర్ధరాత్రి రెండు గంటల వరకు హాస్పిటల్ లో పనిచేసి, మళ్ళీ ఉదయం 5 గంటలకి వెళ్ళి రోగుల బాగోగులు చూసింది.

## బహుమతులు - పురస్కారాలు
* తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, మార్చి 8, 2022.

## మూలాలు

వర్గం:విశిష్ట మహిళా పురస్కార గ్రహీతలు
వర్గం:హైదరాబాదు జిల్లా మహిళలు
వర్గం:హైదరాబాదు జిల్లా వైద్యులు
కాజల్ గుప్తా

**కాజల్ గుప్తా** (**సంధ్యా చటోపాధ్యాయ,** 1936 జనవరి 8 - 1996 అక్టోబరు 22) బెంగాలీ సినిమా నటి. *బసంత బిలాప్* (1973), *సంసారర్ ఇతికథ* (1983), *అగ్నిశ్వర్* (1975) వంటి సినిమాలలో నటించింది.

## జననం
కాజల్ గుప్తా 1936 జనవరి 8న పశ్చిమ బెంగాల్ రాజధాని కలకత్తాలో జన్మించింది.

## వ్యక్తిగత జీవితం
*బసంత బిలాప్* సినిమా దర్శకుడు దినేన్ గుప్తాతో కాజల్ గుప్తా వివాహం జరిగింది.

## సినిమాలు

* *నటి బినోదిని* (1994)
* *అంతరంగ* (1988)
* *హిరర్ షికల్* (1988)
* *[[అబిర్]]* (1987)
* *మహామిలన్* (1987)
* *అభిమాన్* (1986)
* *అమర్ కంటక్ (చిత్రం)* (1986)
* *రషీఫాల్* (1984)
* *అగామి కల్* (1983)
* *ఇందిర* (1983)
* *అర్పిత* (1983)
* *సంసారర్ ఇతికథ* (1983)
* *ప్రియతమా* (1980)
* *బంధన్* (1980)
* *తిలోత్తమ* (1978)
* *చార్మూర్తి* (1978)
* *సనై* (1977)
* *దంపతీ* (1976)
* *హార్మోనియం* (1976)
* *రాగ్ అనురాగ్* (1975)
* *అగ్నిశ్వర్* (1975)
* *సంగిని* (1974)
* *మార్జినా అబ్దుల్లా* (1973)
* *బసంత బిలాప్* (1973)
* *అజ్కేర్ నాయక్* (1972)
* *జబాన్* (1972)
* *బాణజ్యోత్సనా* (1969)
* *ది న్యూ లీఫ్* (1969)
* *ముఖుజే పరిబార్* (1965)
* *జతుగృహ* (1964)
* *కంచర్ స్వర్గ* (1962)
* *అజంట్రిక్* (1958)

## మరణం
కాజల్ గుప్తా 1996 అక్టోబరు 22న కోల్‌కతాలో మరణించింది.

## మూలాలు

## బయటి లింకులు

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:1996 మరణాలు
వర్గం:1936 జననాలు
చైతీ ఘోషల్

**చైతీ ఘోషల్**, బెంగాలీ టీవి, సినిమా నటి.

## జననం
చైతీ ఘోషల్ పశ్చిమ బెంగాల్ రాజధాని కలకత్తాలో జన్మించింది. తండ్రి శ్యామల్ ఘోషల్ కూడా టీవి, సినిమా నటుడు. 

## సినిమాలు

## టెలివిజన్
* ఏక్ ఆకాశేర్ నిచే
* జమై రాజా
* తోమయ్ అమయ్ మైల్
* అరక్షణీయ
* మోహోనా

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
కాట్రగడ్డ ప్రసూన

**[[కాట్రగడ్డ]] ప్రసూన** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1983లో సనత్‌నగర్ నియోజకవర్గం నుండి ఎమ్మెల్యేగా గెలిచింది. కాట్రగడ్డ ప్రసూన తెలంగాణ ఉద్యమ సమయంలో తెలంగాణ సెటిలర్లు ఫోరమ్ స్థాపించి కన్వినర్‌గా ఉంటూ తెలంగాణ ఉద్యమానికి మద్దతు తెలిపింది.

## రాజకీయ జీవితం
కాట్రగడ్డ ప్రసూన తెలుగుదేశం పార్టీ ద్వారా రాజకీయాల్లోకి వచ్చింది. ఆమె 1983లో జరిగిన అసెంబ్లీ ఎన్నికల్లో టీడీపీ తరపున పోటీ చేసి తన సమీప ప్రత్యర్థి కాంగ్రెస్ అభ్యర్థి ఎస్.రాందాస్ పై 13168 ఓట్ల మెజారిథితో గెలిచి తొలిసారి ఎమ్మెల్యేగా అసెంబ్లీకి ఎన్నికైంది. కాట్రగడ్డ ప్రసూన తెలుగుదేశం పార్టీలో వివిధ హోదాల్లో పని చేసింది. తెలంగాణ ఉద్యమాల ప్రత్యేక రాష్ట్ర డేటాను కు మద్దతు తెలుపుతూ ఆమె  తెలంగాణ సెటిలర్లు ఫోరమ్ స్థాపించింది. ఆమె కాంగ్రెస్ పార్టీలో చేరి రాష్ట్ర అధికార ప్రతినిధిగా పని చేసి, 2014లో భారతీయ జనతా పార్టీలో చేరింది. ప్రసన్న 2018లో తిరిగి తెలుగుదేశం పార్టీలో చేరి టీడీపీ రాష్ట్ర ఉపాధ్యక్షురాలిగా పని చేస్తుంది.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
యోగితా రాణా

**యోగితా రాణా** 2003 బ్యాచ్‌కు చెందిన ఐఏఎస్‌ అధికారిణి. ఆమె 2002లో సివిల్‌ సర్వీసెస్‌లో మూడో ప్రయత్నంలో ఐఆర్‌టీఎస్‌కు ఎంపికై తిరిగి 2003లో సివిల్‌ సర్వీసెస్‌లో నాలుగో ప్రయత్నంలో ఐఏఎస్‌ కు ఎంపికైంది. యోగిత నిజామాబాద్ జిల్లా కలెక్టర్‌గా 2017లో 'ఈ-నామ్' అమలులో జాతీయ స్థాయిలో ప్రధాని మోదీ చేతులమీదుగా అవార్డు అందుకుంది. 

యోగితా రాణా ప్రస్తుతం తెలంగాణ రాష్ట్ర సాంఘిక సంక్షేమ శాఖ కమిషనర్‌గా భాద్యతలు నిర్వహిస్తుంది. 
## ఇవి కూడా చూడండి
* రోహిణీ సింధూరి
* వై. శ్రీలక్ష్మి
## మూలాలు

వర్గం:1973 జననాలు
వర్గం:జీవిస్తున్న ప్రజలు
వర్గం:మహిళా ఐ.ఏ.ఎస్.ఆఫీసర్లు
అనుభా గుప్తా

**అనుభా గుప్తా** (1930 - 1972 జనవరి 14) బెంగాలీ సినిమా నటి. *హంసులీ బ్యాంకర్ ఉపకథ* సినిమాలో నటించి 26వ బెంగాలీ ఫిల్మ్ జర్నలిస్టు అవార్డులలో ఉత్తమ సహాయ నటి అవార్డును అందుకుంది.

## జననం, విద్య
అనుభా గుప్తా 1930లో బంగ్లాదేశ్ లోని దినాజ్‌పూర్‌లో జన్మించింది. ప్యారీ చరణ్ బాలికల పాఠశాల, శాంతినికేతన్‌లలో చదువుకుంది.

## సినిమారంగం
అనుభా గుప్తాకు చిన్నప్పటి నుంచి డ్యాన్స్‌, మ్యూజిక్‌పై ఆసక్తి ఉండేది. సంగీత దర్శకుడు రాబిన్ ఛటర్జీ, అనుభాను సినిమారంగానికి పరిచయం చేసినప్పుడు బెంగాలీ సినిమాలో ప్లేబ్యాక్ సింగర్‌గా తన సినీ జీవితాన్ని ప్రారంభించింది. 1949లో విడుదలైన *సమర్పన్* సినిమాలో తొలిసారిగా నటించింది. సినిమాలతోపాటు నాటకరంగంలోనూ నటించింది. కబీ, రత్న డిప్, చంపదంగర్ బౌ, హంసులీ బ్యాంకర్ ఉపోకథ మొదలైన సినిమాలలో నటించి ప్రసిద్ధి చెందిన అనుభా, 5 ఏళ్ళకాలంలోనే బెంగాలీ నటీమణులలో అగ్రస్థానానికి చేరుకుంది. సత్యజిత్ రే తీసిన *అభిజన్,* *కాంచనజంఘ* కూడా నటించింది.

## వ్యక్తిగత జీవితం
అనుభాకు ఫుట్‌బాల్ క్రీడాకారుడు అనిల్ దేతో వివాహం జరిగింది. వారిద్దరు విడిపోయాక ప్రముఖ నటుడు రబీ ఘోష్‌తో రెండవ వివాహం జరిగింది.

## సినిమాలు

* *ఘుమియే అచే గ్రామ్*
* *అవిజాత్యో*
* *కబీ*
* *బామునేర్ మేయే*
* *రత్న డిప్*
* *భగవాన్ శ్రీకృష్ణ చైతన్య*
* *మంత్ర శక్తి*
* *స్వామి వివేకానంద*
* *కంకబాటిర్ ఘాట్*
* *సాహెబ్ బీబీ గోలం*
* *శేష్ పర్జంత్య*
* *నాయికా సంగ్బాద్*
* *హంసులీ బ్యాంకర్ ఉపకథ*
* *శ్రీ శ్రీ మహాలక్ష్మి పూజ*
* *ఫోక్ టేల్స్ ఆఫ్ రివర్ బెండ్*
* *పాలటాక్*
* *ఛాయా సూర్య*
* *అలోర్ పిపాసా*
* *బాలికా బధు*
* *చంపడంగర్ బౌ*
* *శంకర్ నారాయణ్ బ్యాంక్*
* *కాంచన్‌జుంగా*
* *ఛద్మబేషి*
* *కలకత్తా 71*
* *ధన్యే మేయే*
* *శేష్ పర్బా*
* *జబాన్*
* *చితి*
* *[[దిబ్రత్రిర్ కబ్యా|డిబ్రత్రిర్ కబ్యా]]*
* *చందా పటాన్*
* *దత్తా*

## మరణం
అనుభా 1972 జనవరి 14న పశ్చిమ బెంగాల్ రాజధాని కలకత్తాలో మరణించింది.

## మూలాలు

## బయటి లింకులు
* 

వర్గం:1972 మరణాలు
వర్గం:1930 జననాలు
వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
రాజ్యశ్రీ కుమారి

**రాజ్యశ్రీ కుమారి** (జననం 1953 జూన్ 4) భారతదేశానికి చెందిన మాజీ పోటీ షూటర్.ఆమెకు 16 సంవత్సరాల వయస్సులో ఉన్నప్పుడు 1968లో షూటింగ్ లో అర్జున అవార్డు లభించింది,  ఈమె బికనీర్ మహారాజా డాక్టర్ కర్ణి సింగ్, మహారాజా మహారాణి సుశీల కుమారిల కుమార్తె,  ఆమె 1975 లో బికనీర్ రిలీజియస్ అండ్ ఛారిటబుల్ ట్రస్ట్ ను స్థాపించి ప్రస్తుతం మహారాజా గంగా సింగ్జీ ట్రస్ట్ ఛైర్ పర్సన్, లాల్ ఘర్ ప్యాలెస్ యజమానిగా ఉంది. రాజ్యశ్రీ అనేక ఛారిటబుల్ ట్రస్టులను నడుపుతూ బికనీర్ లో నివసిస్తుంది. ఆమె చిన్న వయస్సులోనే వివాహం చేసుకుంది, కానీ విభేదాల కారణంగా విడాకులు తీసుకుంది. ఈమెకు ఇద్దరు పిల్లలు ఉన్నారు కుమార్తె అనుపమ కుమారి, కుమారుడు సజ్జన్ సింగ్.ఆమె ఇండియన్ నేషనల్ ట్రస్ట్ ఫర్ ఆర్ట్ అండ్ కల్చరల్ హెరిటేజ్ (ఇంటాక్) యొక్క జీవిత సభ్యురాలు, పీపుల్ ఫర్ ది ఎథికల్ ట్రీట్మెంట్ ఆఫ్ యానిమల్స్ (పెటా), ఇండియా సభ్యురాలు, వారసత్వ ఆస్తులు, పూర్వీకుల కోట, ప్యాలెస్, పాత సెనోటాఫ్ల పునరుద్ధరణ, సంరక్షణకు సంబంధించిన ప్రాజెక్టులతో ఆమె నిమగ్నమైంది.

## మూలాలు


వర్గం:క్రీడాకారులు
వర్గం:అర్జున అవార్డు గ్రహీతలు
సంధ్యా కౌశిక

సంధ్యా కౌశిక ఒక భారతీయ న్యూరో సైంటిస్ట్, ప్రస్తుతం ముంబైలోని టాటా ఇనిస్టిట్యూట్ ఆఫ్ ఫండమెంటల్ రీసెర్చ్ లో అసోసియేట్ ప్రొఫెసర్, డిపార్ట్‌మెంట్ ఆఫ్ బయోలాజికల్ సైన్సెస్ లో  పనిచేస్తుంది. ఆమె హోవార్డ్ హ్యూస్ మెడికల్ ఇనిస్టిట్యూట్ (యు.ఎస్.ఎ) చే ఇంటర్నేషనల్ ఎర్లీ కెరీర్ అవార్డు గ్రహీత. ప్రస్తుతం వార్మ్ మోడల్‌లో నరాల కణాల ముఖ్య లక్షణం అక్షసంబంధ రవాణాను అధ్యయనం చేయడానికి జన్యు సాంకేతికతలపై పరిశోధనలు చేస్తుంది.

## ప్రారంభ జీవితం - విద్య
సంధ్యా కౌశిక చిన్నతనం లో మేరీ క్యూరీ జీవిత చరిత్ర చదవడం ఆమెపై విపరీతమైన ప్రభావాన్ని చూపింది.సంధ్యా కౌశిక  మహారాజా సాయాజీరావ్ విశ్వవిద్యాలయం నుండి రసాయన శాస్త్రం లో బి.ఎస్.సి తరువాత అదే విశ్వవిద్యాలయంలో బయోకెమిస్ట్రీ లో ఎం.ఎసి.సి డిగ్రీలను పొందింది. తరువాత బ్రాందీస్ విశ్వవిద్యాలయం (యు.ఎస్.ఏ) నుండి పి.హెచ్.డి (సెల్యులార్ అండ్ మాలిక్యులర్ బయాలజీ) పొందింది. ఆమె పోస్ట్ డాక్టోరల్ శిక్షణ వాషింగ్టన్ విశ్వవిద్యాలయంలో జరిగింది. ముంబైలోని టి.ఐ.ఎఫ్.ఆర్ లో ఆమె ప్రస్తుత నియామకానికి ముందు, ఆమె బెంగళూరులోని నేషనల్ సెంటర్ ఫర్ బయోలాజికల్ సైన్సెస్ లో అధ్యాపకురాలిగా పనిచేసారు.

## పరిశోధన
కణాలు నాడీ కణాలలో కదలికను అధ్యయనం చేస్తాయి, దీనిని అక్షసంబంధ రవాణా అని పిలుస్తారు. సంధ్యా కౌశిక  ఈ న్యూరాన్‌లలో కార్గో రవాణా ప్రక్రియను అధ్యయనం చేస్తుంది ఈ ప్రక్రియ నాడీ వ్యవస్థ అభివృద్ధికి ముఖ్యమైంది, దాని అంతరాయం న్యూరోడెజెనరేటివ్ వ్యాధికి దారితీస్తుంది.

## మూలాలు


వర్గం:భారతీయ మహిళలు
వర్గం:మహిళా ఉద్యోగులు
వర్గం:శాస్త్రవేత్తలు
కొండూరు ప్రభావతమ్మ

**కొండూరు ప్రభావతమ్మ** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 1989లో రాజంపేట నియోజకవర్గం నుండి మూడుసార్లు ఎమ్మెల్యేగా గెలిచింది.
## ఎమ్మెల్యేగా పోటీ
:
## మూలాలు

వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (2004)
మైథిలీ కుమార్

**మైథిలీ కుమార్**, డ్యాన్సర్, టీచర్, కొరియోగ్రాఫర్. ఆమె భారతీయ శాస్త్రీయ నృత్యంలోని భరతనాట్యం, కూచిపూడి, ఒడిస్సీ వంటి శైలీలలో తన నాట్య ప్రదర్శనలు ఇస్తోంది. శాన్ జోస్‌లోని అభినయ డ్యాన్స్ కంపెనీ వ్యవస్థాపకురాలు, శాంటా క్రూజ్‌లోని కాలిఫోర్నియా విశ్వవిద్యాలయంలో డ్యాన్స్‌లో లెక్చరర్ గా పనిచేస్తున్నది.

## జీవిత విశేషాలు
1980 నుండి శాన్ జోస్ అభినయ డ్యాన్స్ కంపెనీ స్థాపకురాలిగా, డైరెక్టర్‌గా, ఉంటూ వందమందికి పైగా డ్యాన్సర్‌లకు శిక్షణ ఇచ్చింది, వారితో ప్రదర్శనలు నిర్వహించింది. శాన్ జోస్ స్టేట్ యూనివర్శిటీ, స్టాన్‌ఫోర్డ్ యూనివర్శిటీలో నాట్య తరగతులు కూడా బోధించింది.

మైథిలీ ఇద్దరు కుమార్తెలు (రసిక, మాళవిక) కూడా నృత్య బృందంలో చురుకుగా ఉన్నారు,  చిన్న వయస్సు నుండి శాస్త్రీయ భారతీయ నృత్యంలో శిక్షణ కూడా పొందారు.

### ప్రదర్శనలు

* *గురు:* కథక్ మాస్ట్రో చిత్రేష్ దాస్, అతని డ్యాన్స్ బృందంతో
* జపనీస్ డ్రమ్మింగ్ కార్ప్స్ శాన్ జోస్ టైకోతో *స్పిరిట్* (1993): మార్గరెట్ వింగ్రోవ్, ఆధునిక నృత్య సంస్థతో
* *ది రామాయణం* (1997): బాలినీస్ సంగీతం, నృత్య బృందం గామెలన్ సేకర్ జయ
* *వందేమాతరం - అమ్మా, నేను నీకు నమస్కరిస్తున్నాను* (1997): మూడు విభిన్న భారతీయ శాస్త్రీయ నృత్య రీతులతో
* *ది పవర్ ఆఫ్ సాటర్న్* (1999): షాడో మాస్టర్ లారీ రీడ్, షాడో లైట్ ప్రొడక్షన్స్‌
* *గాంధీ - మహాత్మా* (1995): శాన్ ఫ్రాన్సిస్కో ఏషియన్ ఆర్ట్ మ్యూజియం

## అవార్డులు

* 2010లో శాన్ ఫ్రాన్సిస్కో ఎత్నిక్ డ్యాన్స్ ఫెస్టివల్ సందర్భంగా మలోంగా కాస్క్యూలర్డ్ లైఫ్‌టైమ్ అచీవ్‌మెంట్ అవార్డు
* 1989 నుండి 1993 వరకు కొరియోగ్రాఫర్ ఫెలోషిప్‌లు
* నేషనల్ ఎండోమెంట్ ఫర్ ఆర్ట్స్ నుండి 1998లో ఉపాధ్యాయుల గుర్తింపు ధృవీకరణ పత్రం

## మూలాలు

వర్గం:జీవిస్తున్న ప్రజలు
వర్గం:నృత్యకళాకారులు
బండారు రత్నసభాపతి

**బండారు రత్నసభాపతి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1989లో రాజంపేట నియోజకవర్గం నుండి మూడుసార్లు ఎమ్మెల్యేగా గెలిచాడు.
## ఎమ్మెల్యేగా పోటీ
:

## మూలాలు

వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్ర రాష్ట్రంలో శాసన సభ్యులు
మౌమితా గుప్తా

**మౌమితా గుప్తా**, బెంగాలీ టీవి, సినిమా నటి.

## జననం
మౌమితా గుప్తా పశ్చిమ బెంగాల్ రాజధాని కలకత్తాలో జన్మించింది.

## సినిమాలు

* *ఎబాంగ్ కిరీటి* (2017)
* *భ్రూన్* 
* *మోనే పోరే ఆజో సెయిడిన్* (2011)
* *భూమిపుత్ర* (2006)
* *జె జోన్ థాకే మజ్ఖానే* (2006)
* *నాగర్డోలా* (2005)
* *ఏక్ ముతో ఛబీ* (2005)
* *మోనేర్ మజే తుమీ* (2003)
* *శక్తి* (2004)
* *శుభో మహురత్* (2003)
* *అన్నదాత* (2002)

## టెలివిజన్

* చెక్‌మేట్ (సుప్తి రాయ్ బర్మన్‌)
* ఏక్ ఆకాషెర్ నిచ్
* ఏక్దిన్ ప్రతిదిన్
* రాత్ భోర్ బ్రిష్టి `(శ్రీమతి సేన్‌)`
* ఖేలా (ఆపా)
* రాజ్‌పథ్ (రామసేన్‌)
* ఈరావ్ శోత్రు (సీమా ముఖర్జీ)
* బౌ కోతా కావో (నీలిమ)
* సాత్ పాకే బంధ (దోమోయోంటి సేన్‌)
* ఎట్ భాలోబాశ.కామ్ (రాజలేఖ చౌదరి)
* ఆంచోల్ (అదితి రాయ్‌)
* సోఖి (చారు రాయ్‌)
* కిరణ్మల (రాజ్ మాత)
* ఆజ్ ఆరీ కల్ భాబ్ (బృందా గంగూలీ)
* గోయెండ గిన్ని (నీలిమా బెనర్జీ)
* పిటా (గోరికా సేన్‌)
* స్త్రీ (శకుంతలా దేబ్‌)
* అదోరిని (త్రిష సేన్‌)
* వనుమోతిర్ ఖేల్ (అంబా సర్కార్‌)
* కోరా పాఖీ (రాధారాణి బెనర్జీ)
* మోహర్ (మలోబికా రాయ్ చౌదరి) 
* సర్బోజోయ (మధురా చౌదరి)

## మూలాలు

## బయటి లింకులు
* 

వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
దహ్ పార్వతీయ

**దహ్ పార్వతీయ** భారతదేశంలోని అస్సాం రాష్ట్రంలోని పశ్చిమ తేజ్‌పూర్‌కు చాలా దగ్గరగా ఉన్న ఒక చిన్న గ్రామం.  గ్రామంలో 6వ శతాబ్దానికి చెందిన పురాతన దేవాలయం ముఖ్యమైన నిర్మాణ అవశేషాలు అహోం కాలంలో ఇటుకలతో నిర్మించిన మరొక శివాలయం శిధిలాల మీద ఉన్నాయి. 1924లో ఇక్కడ జరిపిన పురావస్తు త్రవ్వకాలలో విస్తృతమైన చెక్కడాలు కలిగిన రాతి తలుపు ఫ్రేమ్ రూపంలో ఆరవ శతాబ్దపు ప్రాచీనతను కనుగొన్నారు. అహోం కాలంలో నిర్మించిన ఆలయ శిధిలాలు పురాతన ఆలయ పునాదులపై నిర్మించబడ్డాయి. గర్భగుడి, మండపం రాతితో చేసిన లేఅవుట్ ప్రణాళిక రూపంలో ఉన్నాయి. ఈ ఆలయ సముదాయం ఆర్కియాలజికల్ సర్వే ఆఫ్ ఇండియా అధికార పరిధిలో ఉంది. దీని ప్రాముఖ్యత, గుర్తింపు పురాతన స్మారక చిహ్నాలు, పురావస్తు ప్రదేశాలు, అవశేషాల చట్టం 1958 ప్రకారం నమోదు చేయబడింది.
## పురావస్తు త్రవ్వకాలు
తేజ్‌పూర్‌కు పశ్చిమాన ఉన్న దాహ్ పార్వతీయ గ్రామం, 1924లో, 1989-90లో కూడా ఆర్కియాలజికల్ సర్వే ఆఫ్ ఇండియా ద్వారా పురావస్తు త్రవ్వకాలకు లోబడి ఉంది. అనేక మట్టిదిబ్బల త్రవ్వకాల్లో ఇటుక, రాతితో నిర్మించిన నిర్మాణ లక్షణాలు వెల్లడయ్యాయి;  ఇవి వివిధ దశల్లో కుళ్ళిపోతున్నాయి. త్రవ్వకాల్లో అనేక టెర్రకోట ఫలకాలు బయటపడ్డాయి. 
## చరిత్ర
దహ్ పార్వతీయ వద్ద లభించిన పురాతన వస్తువులు భాస్కరవర్మన్ కాలానికి ముందు 5వ లేదా 6వ శతాబ్దాలలో నిర్మించిన ఆలయ సముదాయం నుండి వచ్చినవని అంచనావేయడబడింది. మౌల్డింగ్‌లు, దాని నిర్మాణ శైలి ఆధారంగా టెర్రకోట ఫలకాలు ఖచ్చితంగా 6వ శతాబ్దానికి చెందినవి కాదని అంచనా వేయబడింది; అస్సాంలో గుర్తించబడిన మూలాంశాల మార్చబడిన రూపం ఈ అంచనాను నిర్ధారిస్తుంది.  ఈ రకమైన నిర్మాణ లక్షణం, ముఖ్యంగా శిథిలాల బొమ్మల శైలీశాస్త్రంలో, ఉత్తర భారతదేశంలో, గుప్తుల కాలానికి చెందిన బుమ్రా, నచ్చా కుతార దేవాలయాలలో కనిపిస్తుంది. శిథిలాల అలంకార అంశాలు కూడా ఒరిస్సా దేవాలయాలలో కనిపించే వాటితో సారూప్యతను కలిగి ఉన్నాయి.

అహోం కాలంలో, పురాతన గుప్తుల కాలంనాటి ఆలయ శిథిలాల మీద ఇటుకలతో శివాలయం నిర్మించబడింది. 1897 నాటి అస్సాం భూకంపం సమయంలో అహోం కాలంనాటి ఆలయం ధ్వంసమైనప్పుడు, గుప్తుల కాలంనాటి ఆలయ అవశేషాలు బయటపడ్డాయి, కానీ రాతితో చేసిన తలుపు ఫ్రేమ్ రూపంలో మాత్రమే ఉన్నాయి. ఇక్కడ లభించిన ఎపిగ్రాఫిక్ ఆధారాలు, పురాతన సాహిత్యం, ఈ ప్రాంతం చుట్టూ అక్కడక్కడా కనిపించిన శిధిలాల ద్వారా అనుబంధంగా, అహోంకు పూర్వం గుప్త కళ ప్రారంభ మధ్యయుగ కాలం వరకు విస్తరించిందని నిర్ధారిస్తుంది.
## మూలాలు


వర్గం:దేవాలయాలు
వర్గం:అస్సాం లోని హిందూ దేవాలయాలు
విద్యార్థులకు పాఠ్యాంశంగా భ‌గ‌వ‌ద్గీత

thumb|alt=SRI MADBHAGAVAD GITA|SRI MADBHAGAVAD GITA

రాష్ట్రాలు కోరుకుంటే తమ విద్యాసంస్థల్లో **విద్యార్థులకు పాఠ్యాంశంగా భ‌గ‌వ‌ద్గీత** బోధించవచ్చని 2021 డిసెంబరు 20న లోక్‌సభలో ప్రభుత్వం ప్రకటించింది. సెంట్రల్ బోర్డు ఆఫ్ సెకండరీ స్కూలు ఎడ్యుకేషన్ (సిబిఎస్‌ఇ) సిలబస్‌లో వివిధ తరగతుల్లో ఇప్పటికే భగవద్గీతను బోధిస్తున్నట్టు కేంద్ర విద్యాశాఖ మంత్రి అన్నపూర్ణ దేవి ఈ సందర్భంగా ప్రస్తావించారు. 

గుజ‌రాత్ ప్ర‌భుత్వం 2022 మార్చి17న తీసుకున్న నిర్ణ‌యం మేర‌కు ఇక‌పై ఆ రాష్ట్రంలోని అన్ని పాఠశాలల్లో ఆరో త‌ర‌గతి నుంచి 12వ త‌ర‌గ‌తి వ‌ర‌కు భ‌గ‌వ‌ద్గీత‌ను పాఠ్యాంశంగా బోధిస్తారు. దీనిపై రాష్ట్ర విద్యా శాఖ కార్యాచరణ ఇప్పటికే మొదలుపెట్టింది. విద్యార్థుల సమగ్ర వికాసానికి 2022-23 విద్యా సంవత్సరంలో దేశ సంస్కృతి, జ్ఞాన వ్యవస్థను పరిచయం చేయడంలో భాగంగా భగవద్గీతలోని విలువలను విద్యార్థులకు అందించడమే ఉద్దేశమని విద్యాశాఖ మంత్రి జితు వాఘాని తెలిపారు. ఆరు నుంచి 8వ తరగతి వరకు కథలు, శ్లోకాల రూపంలో భగవద్గీత పాఠాలు ఉంటాయని, 9-12వ తరగతి విద్యార్థులకు కథ, శ్లోకాలు ఫస్ట్ లాంగ్వేజ్ పాఠ్యపుస్తకంలో ఉంటాయని ఆయన తెలిపారు.

## ఇవీ చదవండి

* భగవద్గీత

## మూలాలు
షెఫాలీ షా

**షెఫాలీ షా** భారతదేశానికి చెందిన హిందీ సినిమా నటి. ఆమె 1995లో 'రంగీలా' సినిమా ద్వారా సినీరంగంలోకి అడుగుపెట్టి, 1999లో విడుదలైన సత్య సినిమాలో నటనకుగాను ఉత్తమ నటి (క్రిటిక్స్) విభాగంలో ఫిలింఫేర్ అవార్డును, 2009లో విడుదలైన 'ది లాస్ట్ లీర్' సినిమాలో నటనకు గాను ఉత్తమ సహాయనటిగా జాతీయ అవార్డు అందుకుంది.

## నటించిన సినిమాలు

## టెలివిజన్

## డబ్బింగ్ ఆర్టిస్ట్

## మూలాలు

## బయటి లింకులు
* 

వర్గం:హిందీ సినిమా నటీమణులు
కరీంనగర్ రెవెన్యూ డివిజను

**కరీంనగర్ రెవెన్యూ డివిజను**, తెలంగాణ రాష్ట్రం, కరీంనగర్ జిల్లాలోని ఒక పరిపాలనా విభాగం. కరీంనగర్ జిల్లాలోవున్న రెండు రెవెన్యూ డివిజన్లలో ఇది ఒకటి. ఈ డివిజను పరిపాలనలో 10 మండలాలు ఉన్నాయి. ఈ డివిజను ప్రధాన కార్యాలయం కరీంనగర్లో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఈ రెవెన్యూ డివిజను కరీంనగర్ లోక్‌సభ నియోజకవర్గంలోని, కరీంనగర్ శాసనసభ నియోజకవర్గాల పరిధిలో భాగంగా ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
కరీంనగర్ డివిజనులోని మండలాలు:

## మూలాలు

వర్గం:కరీంనగర్ జిల్లా
వర్గం:కరీంనగర్ జిల్లా రెవెన్యూ డివిజన్లు
జల్సా (2022 సినిమా)

**జల్సా** 2022లో విడుదలైన హిందీ సినిమా. అబున్ దంతియా ఎంట‌ర్‌టైన్‌మెంట్, టీ - సిరీస్ భూషణ్ కుమార్, క్రిషన్ కుమార్, విక్రమ్ మల్హోత్రా, శిఖా శర్మ నిర్మించిన ఈ సినిమాకు సురేష్ త్రివేణి దర్శకత్వం వహించాడు. విద్యా బాలన్, షెఫాలీ షా, రోహిణీ హట్టంగడి ప్రధాన పాత్రల్లో నటించిన ఈ సినిమా ట్రైలర్‌ను 2022 మార్చి 9న విడుదల చేసి, సినిమాను 2022 మార్చి 18న అమెజాన్ ప్రైమ్ వీడియో ఓటీటీలో విడుదల చేశారు.
## నటీనటులు
* విద్యా బాలన్  

*  షెఫాలీ షా
*  రోహిణీ హట్టంగడి
* సూర్య  కాశీభట్ల  
* మానవ్  కౌల్  
* కాశీష్  రిజవాన్   
* షఫీన్  పటేల్ 
* విధాత్రి  బండి   
* మొహమ్మద్ ఇక్బాల్ ఖాన్ 
* ఘనశ్యామ్ లల్స 
* శ్రీకాంత్  మోహన్  యాదవ్  
* జునైద్  ఖాన్  
* గూర్పల్  సింగ్

## మూలాలు

## బయటి లింకులు
*
అంతర్జాతీయ జాతి వివక్ష నిర్మూలన దినోత్సవం

కుడి|thumb| 2010లో జాతి వివక్ష నిర్మూలన దినోత్సవం రోజున మాట్లాడుతున్న మానవ హక్కుల హైకమీషనర్ నవనీతం పిళ్లే (ఫోటో ఎరిక్ బ్రిడియర్స్, 22 మార్చి 2010)
**అంతర్జాతీయ జాతి వివక్ష నిర్మూలన దినోత్సవం,** ప్రతి సంవత్సరం మార్చి 21 నిర్వహించబడుతోంది. 1960లో, వర్ణవివక్ష పాస్ చట్టాలకు వ్యతిరేకంగా దక్షిణాఫ్రికాలోని షార్ప్‌విల్లేలో జరిగిన శాంతియుత ర్యాలీపై పోలీసులు జరిపిన కాల్పులలో 69మంది మరణించగా, 180మంది గాయపడ్డారు. 1966లో ఐక్యరాజ్యసమితి జనరల్ అసెంబ్లీ అన్ని రకాల జాతి వివక్షలను తొలగించడానికి తన ప్రయత్నాలను రెట్టింపు చేయాలని అంతర్జాతీయ సమాజానికి పిలుపునిస్తూ మార్చి 21వ తేదీని జాతి వివక్ష నిర్మూలన కోసం అంతర్జాతీయ దినోత్సవంగా ప్రకటించింది.

## దక్షిణాఫ్రికాలో మానవ హక్కుల దినోత్సవం
దక్షిణాఫ్రికాలో ప్రతి సంవత్సరం ఈరోజున ప్రభుత్వ సెలవుదినంగా జరుపుకుంటున్నారు. వర్ణవివక్ష సమయంలో దక్షిణాఫ్రికాలో ప్రజాస్వామ్యం, అందరికీ సమాన మానవ హక్కుల పోరాటంలో మరణించిన వారిని ఈ రోజు స్మరించుకుంటూ ప్రత్యేక ప్రార్థనలు చేస్తారు.

## కార్యకలాపాలు
జాతి వివక్ష నిర్మూలన కోసం అంతర్జాతీయ దినోత్సవం సందర్భంగా ప్రతి సంవత్సరం ఒక నిర్దిష్ట నేపథ్యాన్ని తీసుకొని కార్యక్రమాలను నిర్వహిస్తారు:

* 2010: *జాత్యహంకారంపై అనర్హత*
* 2014: *జాత్యహంకారం, జాతి వివక్షను ఎదుర్కోవడంలో నాయకుల పాత్ర* 
* 2015: *జాతి వివక్షను ఎదుర్కోవడానికి గత సంఘటల నుండి నేర్చుకోవడం*
* 2017: *వలసల సందర్భంతో సహా జాతిపరమైన ప్రొఫైలింగ్, ద్వేషాన్ని ప్రేరేపించడం*
* 2018: *జాతి వివక్షకు వ్యతిరేకంగా పోరాడే సందర్భంలో సహనం, చేరిక, ఏకత్వం, వైవిధ్యం పట్ల గౌరవాన్ని ప్రోత్సహించడం*
* 2019: *పెరుగుతున్న జాతీయవాద పాపులిజం, తీవ్ర ఆధిపత్య భావజాలాలను తగ్గించడం, ఎదుర్కోవడం*
* 2020: *గుర్తింపు, న్యాయం, అభివృద్ధి: ఆఫ్రికన్ సంతతికి చెందిన ప్రజల కోసం అంతర్జాతీయ దశాబ్దపు మధ్యంతర సమీక్ష*

## మూలాలు

## బయటి లింకులు

* ఐక్యరాజ్యసమితి వెబ్‌సైట్‌లో మార్చి 21న జాతి వివక్ష నిర్మూలన కోసం అంతర్జాతీయ దినోత్సవం
* UNESCO వెబ్‌సైట్‌లో జాతి వివక్ష నిర్మూలన కోసం అంతర్జాతీయ దినోత్సవం

వర్గం:అంతర్జాతీయ దినములు
గోలి శ్యామల

**గోలి శ్యామల** భారతదేశానికి చెందిన అంతర్జాతీయ ఓపెన్‌ వాటర్‌ స్విమ్మర్‌, యానిమేషన్‌ సినిమాల నిర్మాత, దర్శకురాలు, రచయిత. ఆమె 47 ఏళ్ల వయసులో  30 కిలోమీటర్ల పొడవైన పాక్‌ జలసంధిని 13.47 గంటల్లో పూర్తి చేసి ప్రపంచంలోనే రెండవ, భారతదేశానికి చెందిన రెండవ మహిళగా, తొలి తెలుగు మహిళగా రికార్డు సృష్టించింది. గోలి శ్యామల 2020 సంవత్సరానికి గాను తెలంగాణ రాష్ట్ర విశిష్ట మహిళా పురస్కారం అందుకుంది.
## సాధించిన ఘనతలు
* 2019 జనవరిలో విజయవాడలో ఆక్వా డెవిల్స్‌ అసొసియేషన్‌ ఆధ్వర్యంలో కృష్ణ రివర్‌ స్విమ్మింగ్‌ కాంపిటీషన్‌లో పాల్గొని గోల్డ్‌ మెడల్‌ సాధించింది.
* 2019 జూన్‌లో కర్నాటకలోని తోన్నూరు లేక్‌లో ఐదు కిలోమీటర్ల పోటీలో ద్వితీయ స్థానంలో నిలిచింది.
* 2019 ఆగస్టు 20న సౌతాఫ్రికలోని గ్వాంగ్జులో ఫినా వరల్డ్‌ చాంపియన్‌షిప్‌లో ఓపెన్‌ వాటర్‌లో 3 కిలోమీటర్ల పోటీలో 22వ స్థానంలో నిలిచి, భారత దేశం తరుపున తెలుగు రాష్ట్రాల నుంచి పాల్గొన్న తొలి మహిళగా గుర్తింపు పొందింది.  
* 2019 అక్టోబర్‌లో లక్నోలో మాస్టర్స్‌ నేషనల్‌ ఆక్వాటిక్‌ చాంపియన్‌షిప్‌లో  తృతీయ స్థానంలో నిలిచింది.
* 2019 నవంబర్‌లో పాట్నాలో గంగా నదిలో జరిగిన ఓపెన్‌ కేటగిరీ 13 కిలోమీటర్లు పోటీలో 6వ స్థానంలో నిలిచింది.
* 2019 డిసెంబర్‌లో కోల్‌కతాలోని హుగ్లీ రివర్‌లో 12 డిగ్రీల చల్లని వాతావరణంలో ఈత పోటీలో పాల్గొని ఓపెన్‌ కేటగిరీలో 14 కిలోమీటర్ల విభాగంలో 7వ ర్యాంక్‌ సాధించింది. 
* 2019లో గురజాత్‌లోని పోర్‌బందర్‌లో అరేబియా సముద్రంలో ఓపెన్‌ వాటర్‌ 5 కిలోమీటర్ల విభాగంలో మొదటి స్థానంలో నిలిచి గోల్డ్‌ మెడల్‌ సాధించింది. 
* 2020 ఫిబ్రవరి 15న స్విమ్మింగ్‌ ఫెడరేషన్‌ ఆఫ్‌ ఇండియా ఆధ్వర్యంలో కర్నాటకలోని శివమొగ్గలో ఓపెన్‌ వాటర్‌ ఒకటిన్నర కిలోమీటర్లు కృష్ణ రివర్‌ క్రాసింగ్‌లో మొదటి స్థానంలో నిలిచి బంగారు పతకం సాధించింది. 
*  2020 పిబ్రవరి 2న ఆక్వా డెవిల్స్‌ వెల్‌ఫేర్‌ అసొసియేషన్‌ ఆధ్వర్యంలో కృష్ణ రివర్‌ క్రాసింగ్‌లో మొదటి స్థానంలో సాధించింది.
* 2021లో భారత్, శ్రీలంకల మధ్యనున్నపాక్ జలసంధిని 30 కిలోమీటర్ల మేర ఈదిన తొలి తెలుగు మహిళగా రికార్డు సృష్టించింది.
* 2024 విశాఖ నుంచి కాకినాడ వరకు 150 కిలోమీటర్లు అవలీలగా ఈది రికార్డు సృష్టించింది.

## మూలాలు

వర్గం:తూర్పు గోదావరి జిల్లా క్రీడాకారిణిలు
వర్గం:1973 జననాలు
వర్గం:జీవిస్తున్న ప్రజలు
ప్రపంచ డౌన్ సిండ్రోమ్ దినోత్సవం

thumb|బ్రెజిల్‌లో జరిగిన ప్రపంచ డౌన్ సిండ్రోమ్ దినోత్సవ వేడుక
**ప్రపంచ డౌన్ సిండ్రోమ్ దినోత్సవం**, ప్రతి సంవత్సరం మార్చి 21న నిర్వహించబడుతోంది. డౌన్ సిండ్రోమ్ గురించి అవగాహన కల్పించేందుకు 2006లో ఈ దినోత్సవం ప్రారంభించబడింది. డౌన్ సిండ్రోమ్‌కు కారణమయ్యే 21వ క్రోమోజోమ్ ట్రిప్లికేషన్ (ట్రిసోమి) ప్రత్యేకతను సూచించడానికి మార్చి 21వ రోజు ఎంపిక చేయబడింది.

## కార్యకలాపాలు
# డౌన్ సిండ్రోమ్ ఉన్న వ్యక్తులకు మద్దతునిచ్చేందుకు క్రోమోజోమ్‌ల ఆకారంలోవున్న రంగురంగుల సాక్స్‌లను ఈ రోజున ధరిస్తారు.
# 2021 ప్రపంచ డౌన్ సిండ్రోమ్ దినోత్సవాన్నిని గుర్తించడానికి *ఫ్రీబర్డ్* పేరుతో ఇక యానిమేషన్ షార్ట్ ఫిల్మ్ తీయబడింది. ఈ సినిమ జోర్డాన్ హార్ట్ రూపొందించిన "ఫ్రీడమ్" అనే పాటకు చిత్రీకరించబడింది. 2021లో చికాగో ఇంటర్నేషనల్ చిల్డ్రన్స్ ఫిల్మ్ ఫెస్టివల్‌ను గెలుచుకుంది.

## మూలాలు

## బయటి లింకులు
* 
* డౌన్ సిండ్రోమ్ ఇంటర్నేషనల్ వెబ్‌సైట్
* యునైటెడ్ నేషన్స్ వరల్డ్ డౌన్ సిండ్రోమ్ డే వెబ్‌పేజీలు

వర్గం:అంతర్జాతీయ దినములు
వర్గం:సిండ్రోములు
ప్రపంచ తోలుబొమ్మలాట దినోత్సవం

thumb|240x240px| మారియోనెట్స్-ట్రాన్స్ఫార్మర్లు.

**ప్రపంచ తోలుబొమ్మలాట దినోత్సవం**, ప్రతి సంవత్సరం మార్చి 21న నిర్వహించబడుతోంది. తోలుబొమ్మలాట కళల ప్రోత్సాహానికి, ప్రపంచవ్యాప్తంగా ఉన్న తోలుబొమ్మలాట కళాకారులను ఏకం చేయడానికి ఈ దినోత్సరం జరుపుకుంటారు.

## ప్రారంభం
ఇరాన్‌కు చెందిన పప్పెట్ థియేటర్ ఆర్టిస్ట్ జావద్ జోల్ఫాఘరి, 2000లో మాగ్డేబర్గ్‌లో జరిగిన యూనియన్ ఇంటర్నేషనల్ డి లా మారియోన్నెట్ 18వ సమావేశంలో ఈ దినోత్సవం గురించి ప్రతిపాదన చేశాడు. రెండు సంవత్సరాల తర్వాత, 2002 జూన్ నెలలో అట్లాంటాలో జరిగిన ఇంటర్నేషనల్ కౌన్సిల్ ఆఫ్ యూనియన్ ఇంటర్నేషనల్ డి లా మారియోన్నెట్ సమావేశంలో తేదీ ప్రకటించారు. 2003, మార్చి 21న తొలిసారిగా ప్రపంచ తోలుబొమ్మలాట దినోత్సవం జరిగింది.

## కార్యకలాపాలు
ఈ దినోత్సవం రోజున పండుగలు, ప్రదర్శనలు, తోలుబొమ్మల కవాతు, తోలుబొమ్మల వర్క్‌షాప్‌లు, ప్రపంచ తోలుబొమ్మ దినోత్సవ సందేశం పఠనాలు మొదలైన కార్యకలాపాలు నిర్వహించబడుతాయి.

## ఇతర వివరాలు

* 2006 నుండి ప్రతి సంవత్సరం సాంస్కృతిక రంగానికి చెందిన ప్రముఖ వ్యక్తి చేత ప్రపంచ తోలుబొమ్మలాట దినోత్సవ సందేశాన్ని అందింపజేస్తున్నారు.
* 2018 నుండి ప్రతి సంవత్సరం, ప్రపంచ తోలుబొమ్మలాట దినోత్సవం కోసం పోస్టర్‌ను రూపొందించడానికి ప్రపంచంలోని ఒక కళాకారుడికి కార్టే బ్లాంచ్ ఇవ్వబడుతుంది.
* వ్యక్తిగతంగా లేదా పిల్లలతో వర్క్‌షాప్‌ నిర్వహించిన వీడియో ప్రాజెక్ట్‌ను ప్రతి సంవత్సరం అందిస్తోంది. ప్రపంచవ్యాప్తంగా పంపబడిన అన్ని వీడియోలు మార్చి 21న ప్రసారం చేయబడుతాయి.

## పుతుల్ ఉత్సవం
ప్రపంచ తోలుబొమ్మలాట దినోత్సవం సందర్భంగా, భారత ప్రభుత్వ సాంస్కృతిక మంత్రిత్వ శాఖ ఆధ్వర్యంలోని స్వయంప్రతిపత్త సంస్థ సంగీత నాటక అకాడమీ ( న్యూఢిల్లీ) 2022 మార్చి 21 నుండి 22 వరకు మూడు రోజులపాటు 'పుతుల్ ఉత్సవం' పేరుతో తోలుబొమ్మల పండుగను నిర్వహించింది. 75 సంవత్సరాల స్వాతంత్ర్యాన్ని పురస్కరించుకుని ఆజాదీ కా అమృత్ మహోత్సవం కార్యక్రమంలో భాగంగా దేశంలోని వారణాసి (ఉత్తర ప్రదేశ్), హైదరాబాద్ (తెలంగాణ), అంగుల్ జిల్లా (ఒడిశా), న్యూఢిల్లీ, అగర్తల (త్రిపుర) మొదలైన ఐదు నగరాల్లో నిర్వహించిన ఈ కార్యక్రమంలో తోలుబొమ్మలాట మాధ్యమం ద్వారా భారత స్వాతంత్ర్య పోరాట గాథలు చెప్పబడ్డాయి. అంతేకాకుండా సాంప్రదాయ, సమకాలీన ప్రసిద్ధ తోలుబొమ్మల ప్రదర్శనలు, సెమినార్, ప్రదర్శనలు, వర్క్‌షాప్‌లు కూడా నిర్వహించబడ్డాయి.

మార్చి 21న న్యూఢిల్లీలోని అతనుగర్ ప్రాంతంలోని జన్ మద్యంలో మధ్యాహ్నం 2 గంటలకు 'పుతుల్ ఉత్సవం' ప్రారంభమవ్వగా. హైదరాబాద్‌లోని సిసిఆర్‌టి యాంఫిథియేటర్‌, వారణాసి అస్సీఘాట్ లోని సుబా-ఎ-బనారస్, అంగుల్‌లోని షో శ్రీరామ్ ఇనిస్టిట్యూట్ ఆఫ్ షాడో థియేటర్‌, అగర్తలలోని ముక్తధార ఆడిటోరియంలో కార్యక్రమం నిర్వహించబడింది.

## మూలాలు

## బయటి లింకులు
* యూనియన్ ఇంటర్నేషనల్ డి లా మారియోన్నెట్ అధికారిక వెబ్‌సైట్

వర్గం:అంతర్జాతీయ దినములు
రాజమహేంద్రవరం రెవెన్యూ డివిజను

**రాజమహేంద్రవరం రెవెన్యూ డివిజను,** తూర్పుగోదావరి జిల్లాకు చెందిన ఆదాయ పరిపాలనా విభాగం. రాజమండ్రి నగరంలో ఈ విభాగం ప్రధాన కార్యాలయం ఉంది.

## చరిత్ర
ఈ పరిపాలన విభాగం కింద 2022 ఏప్రిల్ 4 కు ముందు, ఉమ్మడి పశ్చిమ గోదావరి జిల్లా లో భాగంగా 8 మండలాలు ఉండేయి. 
జిల్లాల పునర్వ్యవస్థీకరణ ఫలితంగా ఈ డివిజన్  లో మండలాల సంఖ్య 10కి పెరిగింది. కోనసీమ జిల్లా నుండి మూడు మండలాలను తిరిగి తూర్పు గోదావరి జిల్లా కు మార్చి ఈ రెవెన్యూ డివిజన్ లో చేర్చినందున మండలాల సంఖ్య 13 కు పెరిగింది.

## మండలాలు
# అనపర్తి
# కడియం
# కపిలేశ్వరపురం
# కోరుకొండ
# గోకవరం
# బిక్కవోలు
# మండపేట
# రంగంపేట
# రాజమండ్రి గ్రామీణ
# రాజమండ్రి పట్టణ
# రాజానగరం
# రాయవరం
# సీతానగరం

## మూలాలు

## వెలుపలి లంకెలు

వర్గం:తూర్పు గోదావరి జిల్లా రెవెన్యూ డివిజన్లు
వర్గం:2011 భారత జనాభా గణాంకాలకు ముందు ఉన్న రెవెన్యూ డివిజన్లు
రామచంద్రపురం రెవెన్యూ డివిజను

**రామచంద్రపురం రెవెన్యూ డివిజను,** కోనసీమ జిల్లాకు చెందిన ఆదాయ పరిపాలనా విభాగం. రామచంద్రాపురంలో ఈ విభాగం ప్రధాన కార్యాలయం ఉంది.

## చరిత్ర
ఉమ్మడి తూర్పుగోదావరి జిల్లాలో భాగంగా వున్నప్పుడు ఈ పరిపాలన విభాగం కింద 9 మండలాలు ఉండేవి. కోనసీమ జిల్లా ఏర్పడిన తరువాత, కొత్తపేట రెవెన్యూ డివిజన్ ఏర్పాటు చేసిన తరువాత మండలాలు 5 కు తగ్గాయి.

## మండలాలు
# కపిలేశ్వరపురం
# కె. గంగవరం
# మండపేట
# రామచంద్రపురం
# రాయవరం

## మూలాలు

## వెలుపలి లంకెలు

వర్గం:కోనసీమ జిల్లా రెవెన్యూ డివిజన్లు
వర్గం:కోనసీమ జిల్లా
వర్గం:2013లో ఏర్పడిన ఆంధ్రప్రదేశ్ రెవెన్యూ డివిజన్లు
కాల్వ లక్ష్మీనరసింహస్వామి దేవాలయం

**కాల్వ లక్ష్మీనరసింహస్వామి దేవాలయం**, తెలంగాణ రాష్ట్రం, నిర్మల్ జిల్లా, దిలావర్ పూర్ మండలం, కాల్వ గ్రామంలో ఉన్న పురాతన హిందూ దేవాలయం. కోరిన కోర్కెలు తీర్చే దేవుడిగా చుట్టూ అడవుల మధ్యన వెలిసిన కాల్వ నరసింహుడి దేవాలయం, కాకతీయుల కాలంలో నిర్మించబడింది.

## చరిత్ర
పూర్వం దేవాలయ వెనకభాగంలో కొండపైన స్వామివారు సింహరూపంలో స్వయంభువుగా వెలిశారని స్థల పురాణం చెబుతుంది. 13వ శతాబ్దంలో కాకతీయ రాజులు ఈదేవాలయాన్ని నిర్మించినట్టు చారిత్రక ఆధారాలు చెబుతున్నాయి. ఔరంగజేబు చేసిన దాడిలో దేవాలయంలోని విగ్రహం ధ్వంసమడంతో 1985 వరకు గర్భాలయంలో స్వామివారి పాదుకలు మాత్రమే ఉండేవి. కొంతకాలం తరువాత మూలవిరాట్టు విగ్రహాన్ని ఏర్పాటుచేశారు. ఏటా ఆయా తేదీల్లోనే స్వామివారి బ్రహ్మోత్సవాలు జరుపబడుతాయి.

## ప్రత్యేకత
* ఈ దేవాలయ కోనేరులోని నీరు ఋతువులు మారినట్లుగా ఆరు రంగులుగా మారుతుందని, ఈ కోనేరులో స్నానం చేస్తే చర్మ వ్యాధులు రావని, నీటిని పంటపొలాల్లో చల్లుకుంటే చీడపీడలు సోకకుండా పంటలు బాగా పండుతాయని స్థానికుల భక్తుల నమ్మకం.
* మహాశివరాత్రి రోజున లక్ష్మీనరసింహస్వామికి ప్రత్యేక పూజలూ అభిషేకాలూ జరుగుతాయి.
* సంతానం కోసం వచ్చే భక్తులకు బ్రహ్మోత్సవాల సమయంలో స్వామివారి గరుడ ముద్దలను ప్రసాదంగా అందిస్తారు.

## ఉత్సవాలు
ప్రతి సంవత్సరం వారంరోజులపాటు కాల్వ లక్ష్మీనరసింహస్వామి బ్రహ్మోత్సవాలు జరుగుతాయి. వైశాఖ శుద్ధ చతుర్దశి నుంచి బ్రహ్మోత్సవాలు ప్రారంభమవుతాయి, పౌర్ణమి రోజు స్వామి కల్యాణం జరుగుతుంది. స్వామి కల్యాణం రోజున నిర్మల్‌ బస్టాండ్‌ నుంచి తెలంగాణ రాష్ట్ర రోడ్డు రవాణా సంస్థ ఆధ్వర్యంలో ప్రత్యేక బస్సులు ఏర్పాటు చేస్తారు.

* మొదటి రోజు: అఖండ దీపార్చన, నరసింహ స్వామి జయంతి అంకురార్పణ, హవనం, మంత్రపుష్పం
* రెండవరోజు: అగ్ని, ధ్వజారోహణం, బలిహరణం, గరుడ ముద్దల పంపిణీ, అనంతరం స్వామి వారి కల్యాణం
* మూడవరోజు: కుంకుమపూజలు
* నాలుగవరోజు: భేరిపూజ హవనం
* ఐదవరోజు: నివేదనలు
* ఆరవరోజు: శేషహోమం, హవనం
* ఏడవరోజు: స్వామివారి నాగవెల్లి, భూతబలి, ఉద్వాసన బలి, ఏకాంతోత్సవం
* ఎనమిదవరోజు: రథోత్సవం

## మూలాలు

వర్గం:నిర్మల్ జిల్లా దేవాలయాలు
వర్గం:నిర్మల్ జిల్లా పుణ్యక్షేత్రాలు
వర్గం:వైష్ణవ దివ్యక్షేత్రాలు
హతిమురా దేవాలయం

**హతిమురా దేవాలయం** భారతదేశంలోని అస్సాంలోని నాగావ్ జిల్లా, సిల్ఘాట్ వద్ద ఉన్న ఒక ప్రముఖ హిందూ దేవాలయం (శక్తి పీఠం). ఇది సా.శ. 1745-46 ప్రాంతంలో పాలించిన అహోం రాజు ప్రమత్తా సింఘా కాలంలో నిర్మించబడింది. ఇది పురాతన అస్సాంలో శక్తి మతానికి ఒక ముఖ్యమైన కేంద్రంగా ఉండేది. ఇక్కడి ప్రధాన దేవత దుర్గా దేవి, ఇక్కడ మహిషమర్దిని అని పిలుస్తారు. పూర్వం ఈ ఆలయ సమీపంలో నరబలి ఇవ్వబడేదని స్థల పురాణం చెబుతుంది.
## మూలాలు


వర్గం:దేవాలయాలు
వర్గం:అస్సాం లోని హిందూ దేవాలయాలు
బదాయి దో

**బదాయి దో** 2022లో విడుదలైన హిందీ సినిమా. జంగ్లీ పిక్చర్స్‌  బ్యానర్ పై వినీత్ జైన్ నిర్మించిన ఈ సినిమాకు హర్షవర్దన్ కులకర్ణి దర్శకత్వం వహించాడు. రాజ్‌కుమార్ రావు, భూమి ఫెడ్నేకర్, సీమా పహ్వా, షీబా చ‌డ్డా ప్రధాన పాత్రల్లో నటించిన ఈ సినిమా ట్రైలర్‌ను 2022 జనవరి 25న విడుదల చేసి, సినిమాను ఫిబ్రవరి 11న విడుదల చేశారు.

*బదాయి దో* 68వ ఫిల్మ్‌ఫేర్ అవార్డ్స్ లో భాగంగా ఉత్తమ నటుడు, ఉత్తమ చిత్రం (క్రిటిక్స్‌) , ఉత్తమ నటి (క్రిటిక్స్‌) అవార్డులు అందుకుంది.

## నటీనటులు

*రాజ్‌కుమార్ రావు  
*భూమి ఫెడ్నేకర్ 
* సీమా పహ్వా
*షీబా చద్దా
*ల‌వ్లీన్ మిశ్రా
*నితేష్ పాండే
*శ‌శి భూష‌ణ్‌
*చుమ్ దరంగ్
*దీప‌క్ అరోరా

## కథ
రాజ్ కుమార్ రావు (శార్దూల్ ఠాకూర్), భూమి పెడ్నేకర్ (సుమి) పెళ్లి అవుతుంది. అయితే ఆ పెళ్లి కూడా ఓ ఒప్పందం ప్రకారం చేసుకుంటారు. పోలీస్ ఆఫీసర్‌గా పని చేసే శార్దూల్ ఓ గే, పీటీ టీచర్‌గా పని చేసే సుమి ఓ లెస్బియన్. కుటుంబం, సమాజం నుంచి ఎదురయ్యే సమస్యలను తప్పించుకునేందుకు పెళ్లి బంధంతో ఒక్కటవుతారు. వారి గురించి బయటి ప్రపంచానికి తెలియకుండా జాగ్రత్త పడుతుంటారు. చివరకు వీరి బంధం ఎలా మలుపు తిరుగుతుంది? శార్దూల్, సుమిల గురించి అందరికీ తెలుస్తుందా ? కుటుంబ సభ్యులు ఎలా రియాక్ట్ అవుతారు? తరువాత ఏం జరిగింది అనేదే మిగతా సినిమా కథ.

## మూలాలు

## బయటి లింకులు
* 

వర్గం:2022 సినిమాలు
మీనాక్షి చౌదరి

**మీనాక్షి చౌదరి** భారతదేశానికి చెందిన మోడల్, సినిమా నటి. ఆమె 2018లో ఫెమినా మిస్ ఇండియాగా, మిస్ గ్రాండ్ ఇంటర్నేషనల్ ఫస్ట్ రన్నరప్‌గా నిలిచి 2021లో విడుదలైన  'ఇచ్చట వాహనములు నిలుపరాదు' సినిమాతో హీరోయిన్​గా తెలుగు సినీరంగంలోకి అడుగుపెట్టింది.

## జననం, విద్యాభ్యాసం
మీనాక్షి చౌదరి 1996 మార్చి 5న హరియాణాలోని పంచ్​కులాలో జన్మించింది. పంజాబ్​లోని నేషనల్​ డెంటల్​ కాలేజీ అండ్​ హాస్పిటల్​లో డెంటల్​ సర్జరీ కోర్సు చేసింది.మయన్మార్- యాంగోన్ లో జరిగిన మిస్ గ్రాండ్ ఇంటర్నేషనల్ 2018 అందాల పోటీలో మొదటి రన్నరప్ టైటిల్ ను గెలుచుకున్న తర్వాత ఫెమినా మిస్ ఇండియా 2018 పోటీలో మిస్ గ్రాండ్ కిరీటాన్ని, 2018 మిస్ ఇండియా పేజెంట్ టైటిల్ ను అందుకుంది.

### సినిమాలు

### టెలివిజన్

### సంగీత వీడియోలు

## మూలాలు

## బయటి లింకులు
*
*
*

వర్గం:1997 జననాలు
బహదూర్‌పూర (బహదూర్‌పూర)

**బహదూర్‌పూర**, తెలంగాణ రాష్ట్రం, హైదరాబాదు జిల్లా, బహదూర్‌పూర్ మండలం లోని రెవెన్యూ గ్రామం. ఇది హైదరాబాదు మహానగర అభివృద్ధి సంస్థలో విలీనమైన ప్రాంతం.

## సమీపప్రాంతాలు
ఇక్కడికి సమీపంలో మహారాజ్ గంజ్, కబుతర్ ఖానా, నయీం గుల్షన్ కాలనీ, ఫతేదర్వాజా, దేవి బాగ్ మొదలైన ప్రాంతాలు ఉన్నాయి.

## ప్రార్థనా మందిరాలు
# లక్ష్మీనరసింహస్వామి దేవాలయం
# కనకదుర్గ దేవాలయం
# భీమ్ నగర్ హనుమాన్ దేవాలయం
# శ్రీ రంగనాథస్వామి దేవాలయం
# జీనత్ మసీదు
# మస్జిద్ ఇ సాలార్జంగ్

## విద్యాసంస్థలు
# ఆజం డిగ్రీ, జూనియర్ కళాశాల
# భాష్యం పబ్లిక్ స్కూల్
# ప్రోగ్రెస్ గ్లోబల్ హైస్కూల్
# లిటిల్ ఏంజెల్ స్కూల్

## రవాణా
ఇక్కడికి సమీపంలోని ఉప్పుగూడ, ఫలక్ నుమా ప్రాంతాలలో రైల్వేస్టేషన్లు ఉన్నాయి. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇక్కడి నుండి సికింద్రాబాద్ జంక్షన్, రాజేంద్రనగర్, జూపార్క్, ఇసిఐఎల్, ఆచార్య జయశంకర్ వ్యవసాయ విశ్వవిద్యాలయం, కుషాయిగూడ మొదలైన ప్రాంతాలకు బస్సు సౌకర్యం ఉంది. 2022 ఏప్రిల్ 19న ఇక్కడ బహదూర్‌పురా ఫ్లైఓవర్ ప్రారంభించబడింది.

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
బండ్లగూడ (బహదూర్‌పూర)

**బండ్లగూడ**, తెలంగాణ రాష్ట్రం, హైదరాబాదు జిల్లా, బహదూర్‌పూర్ మండలం లోని రెవెన్యూ గ్రామం. ఇది హైదరాబాదు మహానగర అభివృద్ధి సంస్థలో విలీనమైన ప్రాంతం.

## సమీప ప్రాంతాలు
ఇక్కడి సమీపంలో ప్రశాంత్ నగర్ కాలనీ, అభ్యుదయ నగర్, షిర్డీ సాయిబాబా కాలనీ మొదలైన ప్రాంతాలు ఉన్నాయి.

## ప్రార్థనా మందిరాలు

# హనుమాన్ దేవాలయం
# మస్జిద్ ఇ రషీదియా
# మస్జిద్-ఎ-హబీబియా

## విద్యాసంస్థలు

# నారాయణ జూనియర్ కళాశాల
# నారాయణ ఇ-టెక్నో స్కూల్
# కృష్ణవేణి టాలెంట్ స్కూల్
# జనప్రియ ఒలింపియాడ్ స్కూల్
# భాష్యం ఉన్నత పాఠశాల

## రవాణా
ఇక్కడికి సమీపంలోని నాంపల్లి, ఫలక్ నుమా ప్రాంతాలలో రైల్వేస్టేషన్లు ఉన్నాయి. తెలంగాణ రాష్ట్ర రోడ్డు రవాణా సంస్థ ఆధ్వర్యంలో ఇక్కడి నుండి సికింద్రాబాద్ జంక్షన్, రాజేంద్రనగర్, జూపార్క్, ఇసిఐఎల్, ఆచార్య జయశంకర్ వ్యవసాయ విశ్వవిద్యాలయం, కుషాయిగూడ మొదలైన ప్రాంతాలకు బస్సు సౌకర్యం ఉంది.

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
సందీప్ పాఠక్

**సందీప్ పాఠక్**  ఛత్తీస్‌గఢ్‌ రాష్ట్రానికి చెందిన ప్రొఫెసర్‌, రాజకీయ నాయకుడు.  ఆయన 2022 పంజాబ్ శాసనసభ ఎన్నికల్లో రాజకీయ వ్యూహకర్తగా పని చేసి పార్టీ విజయం కోసం పని చేశాడు. సందీప్ పాఠక్ ను 2022 మార్చి 21న గుజరాత్ పార్టీ రాజకీయ వ్యవహారాల ఇన్‌చార్జ్‌గా, ఆమ్ ఆద్మీ పార్టీ తరపున రాజ్యసభకు నామినేట్ చేసింది.
## జననం, విద్యాభాస్యం
సందీప్ పాఠక్ 1979 అక్టోబర్ 4న ఛత్తీస్‌గఢ్‌ రాష్ట్రం, ముంగేలి జిల్లా, లోర్మీలో జన్మించాడు. ఆయన బిలాస్పూర్ నుండి ఎంఎస్సీ పూర్తి చేసి, యూకేలోని కేంబ్రిడ్జ్ విశ్వవిద్యాలయం నుండి తన పీహెచ్‌డీ పూర్తి చేశాడు.

## రాజకీయ జీవితం
సందీప్ పాఠక్ పీహెచ్‌డీ పూర్తి చేసి స్వాదేశానికి తిరిగి వచ్చి ఐఐటీ ఢిల్లీలో ఫిజిక్స్ ప్రొఫెసర్‌గా పని చేశాడు. ఆయన రాజకీయ వ్యుహకర్త ప్రశాంత్ కిషోర్ టీమ్‌లో ఎక్కువ కాలం ఉంటూ ఢిల్లీ ఎన్నికల్లో కూడా పని చేశాడు. సందీప్ పాఠక్ ఆ తరువాత అరవింద్ కేజ్రీవాల్‌కు సలహా ఇచ్చే బృందంలో భాగమయ్యాడు. 

పాఠక్ పంజాబ్‌లో అసెంబ్లీ ఎన్నికలకు మూడేళ్ల ముందు క్యాంపు వేసి పంజాబ్ అసెంబ్లీ ఎన్నికల్లో ఎలా గెలవాలనే వ్యూహాన్ని రూపొందించి పార్టీ గెలుపులో కీలకంగా పని చేశాడు.  సందీప్ పాఠక్ ను 2022 మార్చి 21న గుజరాత్ పార్టీ రాజకీయ వ్యవహారాల ఇన్‌చార్జ్‌గా, ఆమ్ ఆద్మీ పార్టీ తరపున రాజ్యసభకు నామినేట్ చేసింది. 
## మూలాలు

వర్గం:1979 జననాలు
వర్గం:ఆమ్ ఆద్మీ పార్టీ రాజకీయ నాయకులు
జాక్ హాబ్స్

**జాక్‌ హాబ్స్‌** ఆస్ట్రేలియా దేశానికి చెందిన క్రికెట్ క్రీడాకారుడు. ఆయన ఫస్ట్ క్లాస్ క్రికెట్ లో మొత్తం 826 మ్యాచులు  ఆడి 197 సెంచరీలతో 61,237 పరుగులు చేసి ప్రపంచంలోనే తొలి క్రికెటర్‌గా నిలిచాడు.  జాక్‌ హాబ్స్‌ ఇంగ్లండ్‌ తరపున 1908 నుండి 1930 మధ్య 22 ఏళ్ల పాటు అంతర్జాతీయ క్రికెట్‌ ఆడి 61 టెస్టుల్లో 5410 పరుగులు సాధించాడు. ఇందులో 15 సెంచరీలు, 28 అర్థసెంచరీలు ఉన్నాయి. ఆయన యాషెస్‌ సిరీస్‌లో భాగంగా మెల్‌బోర్న్‌ వేదికగా జరిగిన చివరి టెస్టులో ఒక ఇన్నింగ్స్‌లో 142 పరుగులు చేసి అత్యంత లేటు వయసులో (46 ఏళ్ల 82 రోజులు) టెస్టు సెంచరీ సాధించిన ఆటగాడిగా తొలి స్థానంలో నిలిచాడు. ఆయన 1935లో మై లైఫ్‌ స్టోరీ పేరుతో ఆటోబయోగ్రఫీ రాసుకున్నాడు.  జాక్‌ హాబ్స్‌ 1882 డిసెంబరు 16న జన్మించి 1963లో మరణించాడు.
## మూలాలు

వర్గం:ఆస్ట్రేలియా క్రికెట్ క్రీడాకారులు
వర్గం:1882 జననాలు
వర్గం:1963 మరణాలు
పార్వతి నాయర్ (నటి)

**పార్వతి నాయర్** భారతదేశానికి చెందిన సినిమా నటి. ఆమె మోడల్‌గా రాణిస్తూనే 2014లో మలయాళం సినిమా యాంగ్రీ బేబీస్ ఇన్ లవ్ ద్వారా సినీరంగంలోకి అడుగుపెట్టి మళయాళంతో పాటు తమిళ్, కన్నడ, హిందీ సినిమాల్లో నటించింది.
## నటించిన సినిమాలు

## మూలాలు

వర్గం:1987 జననాలు
గ్యాంగ్స్ ఆఫ్ 18

**గ్యాంగ్స్  ఆఫ్ 18** 2022లో విడుదలైన తెలుగు సినిమా. మలయాళంలో రూపొందిన 'పడి నెట్టం పడి' సినిమాను తెలుగులో శ్రీ వెంకటేశ్వర విద్యాలయం ఆర్ట్స్‌పై గుదిబండి వెంకట సాంబిరెడ్డి తెలుగులో విడుదల చేశాడు. మమ్ముట్టి, ప్రియమణి, ఆర్య, పృథ్వీరాజ్‌ ప్రధాన పాత్రల్లో శంకర్‌ రామకృష్ణన్‌ దర్శకత్వం వహించిన ఈ సినిమా 26న విడుదలైంది.
## నటీనటులు

*మమ్ముట్టి  
*ప్రియమణి  
*ఆర్య  
*పృథ్వీరాజ్ సుకుమారన్
* రాజీవ్ పిళ్లై
*సానియా అయ్యప్పన్
* సుకుమారన్ 
* చందునాథ్
* అహానా కృష్ణ
* అక్షయ్ రాధాకృష్ణన్
* అశ్విన్ గోపినాధ్
* ఆర్షబాయిజు
* వాప ఖాదీజరహమాన్
* ప్రదీప్ 
* ముత్తుమణి

## సాంకేతిక నిపుణులు
*బ్యానర్: శ్రీ వెంకటేశ్వర విద్యాలయం ఆర్ట్స్‌
*నిర్మాత:  గుదిబండి వెంకట సాంబిరెడ్డి 
*కథ, స్క్రీన్‌ప్లే, దర్శకత్వం: శంకర్‌ రామకృష్ణన్‌ 
*సంగీతం: ఏ.హెచ్‌. కాశీఫ్‌ 
*సినిమాటోగ్రఫీ: సుదీప్ ఎలమోన్
*పాటలు: చైతన్య ప్రసాద్‌, శ్రేష్ణ, కృష్ణ మాదినేని
*మాటలు: మైథిలి కిరణ్‌, దీపిక రావ్‌
*ఫైట్స్‌: కెచ్చ
*ఎడిటర్: భువన్ శ్రీనివాసన్

## మూలాలు

## బయటి లింకులు
* 

వర్గం:2022 తెలుగు సినిమాలు
రాఘవ్ చద్దా

**రాఘవ్ చద్దా** ఢిల్లీ రాష్ట్రానికి చెందిన రాజకీయ నాయకుడు. ఆయన 2022 పంజాబ్ శాసనసభ ఎన్నికల  ఇంచార్జిగా,  ప్రస్తుతం ఢిల్లీలోని రాజేందర్ నగర్ ఎమ్మెల్యేగా ఉన్నాడు. రాఘవ్ చద్దా ను 2022లో ఆమ్ ఆద్మీ పార్టీ రాజ్యసభకు నామినేట్ చేసింది.
## రాజకీయ జీవితం
రాఘవ్ చద్దా ఆమ్ ఆద్మీ పార్టీ పార్టీ ద్వారా రాజకీయాల్లోకి వచ్చి 2015లో పార్టీ జాతీయ కోశాధికారిగా నియమితుడయ్యాడు. ఆయన 2019లో జరిగిన పార్లమెంట్ ఎన్నికల్లో దక్షిణ ఢిల్లీ నియోజకవర్గం నుండి ఆప్ అభ్యర్థిగా పోటీ చేసి ఓడిపోయాడు. రాఘవ్ చద్దా 2020లో జరిగిన అఢిల్లీ అసెంబ్లీ ఎన్నికల్లో రాజిందర్ నగర్ నియోజకవర్గం  నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2020 మార్చి 2న ఢిల్లీ జల్ బోర్డు ఉపాధ్యక్షుడిగా నియమితుడయ్యాడు.

రాఘవ్ చద్దా లో పంజాబ్ రాష్ట్ర ఆమ్ ఆద్మీ పార్టీ పార్టీ ఇన్‌చార్జ్‌గా నియమితుడై, 2022 పంజాబ్ శాసనసభ ఎన్నికల ఇంచార్జిగా పార్టీ గెలుపులో కీలకంగా పని చేశాడు. ఆయనను 2022 మార్చి 21న ఆమ్ ఆద్మీ పార్టీ రాజ్యసభకు నామినేట్ చేసింది.

## వివాహం
ఢిల్లీలోని ఇండియా గేట్ స‌మీపంలోని కపుర్తాలా హౌస్‌లో ఆయన ఎంగేజ్‌మెంట్‌ (నిశ్చితార్ధం) బాలీవుడ్ నటి పరిణీతి చోప్రాతో 2023 మే 13న జరిగింది. వీరి వివాహం సెప్టెంబర్ 24న ఉదయపూర్‌లోని లీలా ప్యాలెస్‌లో జరిగింది. ఈ వివాహానికి ఢిల్లీ ముఖ్యమంత్రి అరవింద్ కేజ్రీవాల్, పంజాబ్ ముఖ్యమంత్రి భగవంత్ మాన్‌,  సానియా మీర్జా, హర్భజన్ సింగ్, మనీష్ మల్హోత్రా హాజరైయ్యారు.

## మూలాలు

వర్గం:1988 జననాలు
వర్గం:ఆమ్ ఆద్మీ పార్టీ రాజకీయ నాయకులు
గొట్టె భూపతి

**గొట్టె భూపతి**, తెలంగాణ రాష్ట్రానికి చెందిన రాజకీయ నాయకుడు, మాజీ ఎంపి, మాజీ ఎమ్మెల్యే. 1967 నుండి 1978 వరకు నేరెళ్ల శాసనసభ నియోజకవర్గం నుండి ఎమ్మెల్యేగా, 1983 నుండి 1989 వరకు పెద్దపల్లి లోక్‌సభ నియోజకవర్గం ఎంపీగా ప్రాతినిధ్యం వహించాడు.

## జననం, విద్య
భూపతి 1937, ఆగస్టు 15న తెలంగాణ రాష్ట్రం, రాజన్న సిరిసిల్ల జిల్లా, తంగళ్ళపల్లి గ్రామంలో జన్మించాడు. తండ్రిపేరు అశోలు. భూపతి మెట్రిక్యులేట్ వరకు చదువుకున్నాడు.

## వ్యక్తిగత జీవితం
భూపతికి శాంతతో వివాహం జరిగింది. వారికి ముగ్గురు కుమారులు జి. సుధీర్ బాబు, జి. సృజన్ బాబు , జి. సుమన్ బాబు ఉన్నారు.

## రాజకీయ జీవితం
1967, 1972లలో జరిగిన అంధ్రప్రదేశ్ శాసనసభ ఎన్నికలలో స్వతంత్ర అభ్యర్థిగా పోటీచేసి గెలుపొందాడు. ఉమ్మడి కరీంనర్‌ జిల్లా చరిత్రలో రెండుసార్లు స్వతంత్ర అభ్యర్థిగా గెలిచిన ఒకేఓక వ్వక్తి గొట్టె భూపతి. 1983లో పెద్దపల్లి లోక్‌సభ నియోజకవర్గానికి జరిగిన ఉపఎన్నికలో తెలుగుదేశం పార్టీ తరపున పోటీచేసి గెలుపొందిన భూపతి, ఆ పార్టీ తరపున పార్లమెంటులో అడుగుపెట్టిన తొలి పార్లమెంట్ సభ్యుడిగా నిలిచాడు. ఆ తరువాత 1984 ఎన్నికల్లో గెలుపొంది 1989 వరకు ఎంపీగా పనిచేశాడు.

2006, జూన్ 9న భారత జాతీయ కాంగ్రెస్ పార్టీలో చేరాడు.

### ఎమ్మెల్యేగా

### ఎంపీగా

## నిర్వర్తించిన పదవులు

# 1969-78: సిరిసిల్ల కోఆపరేటివ్ ఎలక్ట్రిక్ సప్లై సొసైటీ వైస్-చైర్మన్
# 1968-77: ఉస్మానియా విశ్వవిద్యాలయం సెనేట్ సభ్యుడు
# పర్యాటక, పౌర విమానయాన మంత్రిత్వ శాఖ కన్సల్టేటివ్ కమిటీ

## మూలాలు

వర్గం:1937 జననాలు
వర్గం:7వ లోక్‌సభ సభ్యులు
వర్గం:8వ లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1972)
వర్గం:రాజన్న సిరిసిల్ల జిల్లా వ్యక్తులు
వర్గం:రాజన్న సిరిసిల్ల జిల్లా రాజకీయ నాయకులు
వర్గం:రాజన్న సిరిసిల్ల జిల్లా నుండి ఎన్నికైన ఆంధ్రప్రదేశ్ శాసన సభ్యులు
కస్తూరి కుటుంబరావు

కస్తూరి కుటుంబరావు  చేనేత కార్మికుల నేత .
1906లో గుంటూరు జిల్లా రేపల్లె తాలూకా కనగాల గ్రామంలో పున్నయ్య, పున్నమ్మ దంపతులకు కస్తూరి కుటుంబరావు జన్మించారు. ఐదుగురు మగపిల్లలు, ఇద్దరు ఆడపిల్లల్లో ఆయన నాల్గవ సంతానం. ఉపాధ్యాయ వృత్తి. గ్రంథాలయ ఉద్యమ నిర్మాత.చేనేత కార్మిక సంఘం రాష్ట్ర ప్రధాన కార్యదర్శి.రేపల్లె తాలూకా పేటేరు,ఇసుక పల్లి,రేపల్లె, భట్టిప్రోలు, ఐలవరం, రాజోలు, కనగాల,చెరుకుపల్లి,పెదపులివర్రు,కనగాల,వెల్లటూరు,భట్టిప్రోలు, పల్లెకోన,గుళ్ళపల్లి గ్రామాల్లో చేనేత కార్మికులే ఎక్కువ.భార్య హైమవతి, నలుగురు పిల్లలతో 1944 మొదలు  పందిళ్ళపల్లి, జాండ్ర పేట ,వేటపాలెం లలో నివాసం ఉన్నారు. 1946 జూన్‌ 19వ తేదీన రాష్ట్ర చేనేత మహాసభను పందిళ్ళపల్లిలో నిర్వహించారు.సంగీత దర్శకులు బి.గోపాలం, సినీనటి వసంత (జూ పూడి) పాల్గొన్నారు. 'నాజర్‌ దళం' బుర్రకథ ప్రజలను ఉర్రూత లూగించింది.కాంగ్రెస్‌ నాయకులు ప్రగడ కోటయ్య కమ్యూనిస్టు పార్టీ, చేనేత కార్మిక సంఘమంటేనే మండిపడేవారు. 1950 మే 12వతేదీన పాలపర్తి లో కస్తూరి కుటుంబరావు, సజ్జా సూర్య బాలానందం , బండారు వెంకటే శ్వర్లు తో పాటు,చివుకుల శేషశాస్త్రి, గుంటూరు జిల్లా ఉపాధ్యాయ ఫెడరేషన్‌ కార్యదర్శి ముక్తినూతలపాటి లక్ష్మినారాయణ లను పోలీసులు కాల్చి చంపారు.వారి స్మృతి చిహ్నంగా పాల పర్తిలో ,ఇసుకపల్లె ,వేటపాలెం సెంటర్‌లోనూ స్తూపం నిర్మించారు.జాండ్రపేట లో కస్తూరి కుటుంబరావు స్మారక కళ్యాణ మండపము ఉంది.
## మూలాలు
అవతార్ సింగ్ భదానా

**అవతార్ సింగ్ భదానా** హర్యానా రాష్ట్రానికి చెందిన రాజకీయ నాయకుడు. ఆయన మీరట్ & ఫరీదాబాద్ నియోజకవర్గాల నుంచి నాలుగుసార్లు లోక్‌సభ స‌భ్యుడిగా ఎన్నికయ్యాడు.

## ఎన్నికల పోటీ

## మూలాలు

వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
ఫరీదాబాద్ లోక్‌సభ నియోజకవర్గం

**ఫరీదాబాద్ లోక్‌సభ నియోజకవర్గం** భారతదేశంలోని 543 పార్లమెంటరీ నియోజకవర్గాలలో, హర్యానా రాష్ట్రంలోని పార్లమెంట్ లోక్‌సభ నియోజకవర్గాలలో ఇది ఒకటి.  ఈ లోక్‌సభ నియోజకవర్గం పరిధిలో 9 శాసనసభ నియోజకవర్గలు ఉన్నాయి.
## శాసనసభ నియోజకవర్గాలు

## లోక్‌సభ సభ్యులు

## ఎన్నికల ఫలితాలు

## మూలాలు

వర్గం:హర్యానా లోక్‌సభ నియోజకవర్గాలు
మీరట్ లోక్‌సభ నియోజకవర్గం

**మీరట్ లోక్‌సభ నియోజకవర్గం** ఉత్తర ప్రదేశ్ రాష్ట్రంలోని పార్లమెంట్ లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజకవర్గం పరిధిలో 5 శాసనసభ నియోజకవర్గలు మీరట్, హాపూర్ జిల్లాల పరిధిలో ఉన్నాయి.
## శాసనసభ నియోజకవర్గాలు

## లోక్‌సభ సభ్యులు

## మూలాలు
శాంటా బార్బరా వేదాంత దేవాలయం

**శాంటా బార్బరా వేదాంత దేవాలయం**, అమెరికాలోని శాంటా బార్బరా నగరంలో ఉన్న హిందూ దేవాలయం. 1956లో నిర్మించబడిన ఈ దేవాలయం, శాంటా బార్బరా నగరానికి ఎగువన ఉన్న పర్వత ప్రాంతాల మధ్యలో శాంటా యెనెజ్ పర్వతాల శిఖరాల దిగువన ఉన్న 45 ఎకరాల స్థలంలో ఉంది. ఈ దేవాలయం పసిఫిక్ మహాసముద్రం, కాలిఫోర్నియాలోని ఛానల్ దీవులను చూసే స్పష్టమైన వీక్షణను కలిగి ఉంది.

వేదాంత సొసైటీ ఆఫ్ సదరన్ కాలిఫోర్నియాలో భాగంగా ఉన్న, రామకృష్ణ ఆర్డర్ ఆఫ్ ఇండియా పశ్చిమ శాఖ ఇది.

## చరిత్ర
1944లో జూనియర్ లిన్సీడ్ ఆయిల్ మాగ్నెట్ స్పెన్సర్ కెల్లాగ్ (1876-1944) అనేవ్యక్తి వేదాంత సొసైటీ ఆఫ్ సదరన్ కాలిఫోర్నియాకు తన ఎస్టేట్‌లోని 30 ఎకరాల భూమిని విరాళంగా అందించాడు.

## నిర్మాణం
దేవాలయం లోపలి గర్భగుడిలో నల్లని పాలరాతి బలిపీఠం ఉంది. పైన 44" x 50" సైజులో పద్మాసనంలో కూర్చొని ఉన్న పరమహంస, యోగి శ్రీ రామకృష్ణ కాన్వాస్ పెయింటింగ్ ఉంది. దీనిని  1962లో ట్రాబుకో కాన్యన్ మొనాస్టరీ సన్యాసి స్వామి తదాత్మానంద (1932-2008) చిత్రించాడు. స్వామి ప్రభవానందచే "కళాత్మక మేధావి"గా వర్ణించబడిన స్వామి తదాత్మానంద పోడియం కుడి వైపున గొర్రెపిల్లను పట్టుకొని ఉన్న యేసుక్రీస్తు నిలువెత్తు బొమ్మను, గౌతమ బుద్ధుని నిలువెత్తు బొమ్మను చిత్రించాడు. ప్రతి పెయింటింగ్‌ను 1965లో ఆలయంలో ఏర్పాటు చేశారు.

## చిత్రమాలిక

దస్త్రం:EucalyptusTree VedantaTemple Montecito CA 2017.jpg|దేవాలయ ప్రవేశ ద్వారం దగ్గర ఉన్న యూకలిప్టస్ చెట్టు
దస్త్రం:Santa Barbara Vedanta Temple Western Wall.jpg|దేవాలయానికి పడమర వైపు నుండి పసిఫిక్ మహాసముద్రం, శాంటా క్రజ్ ద్వీపం దక్షిణ దృశ్యం.
దస్త్రం:TempleBell Gatehouse2017.jpg|గేట్‌హౌస్/బుక్‌స్టోర్‌తో *(నేపథ్యం కుడివైపు)* దేవాలయ గంట *(ముందుభాగం*)
దస్త్రం:LordGanesha SBVedantaTemple 20170911.jpg|వినాయకుని విగ్రహం.
దస్త్రం:Santa Barbara Vedanta Temple Pavilion 2017.jpg|పెవిలియన్
Santa_Barbara_Vedanta_Temple_Bell_(15231087055).jpg|దేవాలయ గంట సుంగ్ రాజవంశం (సిర్కా 960-1279) కాలం నాటిది


## మూలాలు

## బయటి లింకులు
* శాంతా బార్బరా వేదాంత ఆలయం
* వేదాంత సొసైటీ ఆఫ్ సదరన్ కాలిఫోర్నియా

వర్గం:కాలిఫోర్నియాలోని హిందూ దేవాలయాలు
వర్గం:1956 స్థాపితాలు
మిర్నా మీనన్

**మిర్నా మీనన్** భారతదేశానికి చెందిన సినిమా నటి. ఆమె 2018లో సంతన దేవన్ అనే తమిళ సినిమా ద్వారా సినీరంగంలోకి అడుగు పెట్టి మలయాళం, తెలుగు సినిమాల్లో నటించింది.
### నటించిన సినిమాలు

## మూలాలు

వర్గం:1994 జననాలు
జాతీయ రహదారి 140

**జాతీయ రహదారి 140** ( **NH 140** ) ఆంధ్రప్రదేశ్ రాష్ట్రంలోని జాతీయ రహదారి. ఇది చిత్తూరులో ప్రారంభమై  తిరుపతి సమీపంలోని సి.మల్లవరం వద్ద అంతమవుతుంది. దీని మొత్తం పొడవు  .  
## ఇవి కూడా చూడండి
* జాతీయ రహదారుల పేర్లు

## మూలాలు

వర్గం:జాతీయ రహదారులు
వర్గం:ఆంధ్రప్రదేశ్ లోని జాతీయ రహదారులు